«Emakumeak ziren fabriketako langileen erdia industrializazioan» - Oarsoaldeko Hitza : Oarsoaldeko Hitza\nMiguel Angel Barcenilla Lopez historialari eta ikerlaria. Manchester Txikiaren gaineko liburua idatzi du, besteak beste, eta Errenteriako industrializazio prozesua jaso bertan.\nNoiz heldu zen industria Errenteriara, nolakoa izan zen itsas jarduera eta nekazaritzatik industriarako bidea?\nLehenengo fabrika moderno kapitalista 1845. urtean jarri zuten martxan. Herriko ekonomia nahikoa ahulduta zegoen ordurako, mendea zeraman gainbeheran, eta XVIII. mende erditik aurrera, antzinako industria, burdinolak eta ontziolak, batez ere, ixten joan ziren. Azken horiek gerra ontziak egiten zituzten estatuarentzat. Estatuak, ordea, ontziola ofizialak Ferrolera (Coruña, Galizia) eta Cartagenara (Murtzia, Espainia) eramatea erabaki zuen, eta galdu egin zen ontzi handien eskaera; ontziola txiki batzuk baino ez ziren gelditu eta horiek ez zuten eraikitzen, konpondu baizik.\nBeste ofizio batzuen beherakada eragin zuen horrek, eta baserritarrek ere lan asko galdu zuten, batez ere ikazkintzan eta zurgintzan, baita minerala eta produktuen garraioan, lantegietatik itsasora eta alderantziz.\nItsasoa Errenteriatik kanpo eraman zuten, bestalde, eta Donostiak hartu zuen portuaren kontrola. Area botatzeari utzi zioten Errenteriako eremuan, eta ontziek jada ezin zuten bertaraino iritsi. Arrantza ere nahikoa galduta zegoen. Lehenengo fabrikarekin, beraz, gainbeheran zegoen ekonomia berpiztu egin zen. Biztanleriaren gehiengoa une horretan nekazaritzan zebilen, %55 baino gehiago; artisauak %18 inguru ziren. Gainerakoak zerbitzuetan eta merkataritzan aritzen ziren.\nZein izan zen zabaldu zuten lehenengo fabrika?\nSociedad de Tejidos de Lino izan zen Errenterian zabaldu zuten lehenengo fabrika. Bertakoek Fabrika Handia deitzen zuten, eta egungo Agirre Lehendakariaren plazan zegoen kokatuta; Gipuzkoan zabaldu zuten bigarren fabrika izan zen; Santa Klara kalearen ezkerralde osoa hartzen zuen ia. Sozietate anonimoaren formula erabili zuten sortzeko. Kapitalista gehienak Baionatik zetozen, hor ziharduten merkatari, eta oiartzuar batzuk ere baziren tartean, Mexikora joan, eta horrek independentzia lortu zuenean Baionara etorri zirenak. Baionako beste kapitalista batzuekin elkartuta sortu zuten Lino enpresa, eta hasieran Oiartzunen kokatu zuten. Muga lerroan zegoen, ordea, eta ezin zuten handitu: Errenteriara etorri ziren.\nBerehala izan zuen arrakasta fabrikak, eta bost urte geroago, 500 langile zituen. Arrakasta ikusita, herriko kapitalista txiki batzuk lihoarekin lotutako beste hiru fabrika txiki baina garrantzitsu jarri zituzten martxan.\n1859an Compañia Asturiana de Minas fabrika zabaldu zuten Kaputxinoak auzoan, beruna eta zilarra fabrikatzeko.\nOihalgintzarekin lotutakoak ziren lehenengo enpresak, baina hori ere aldatu zen, ezta?\nBai, hasieran oihalgintzarekin lotutakoak izan ziren. Bigarren Karlistadak eztanda egin zuenean (1872-1876) zazpi fabrika zeuden Errenterian, eta ia 1.000 langile ari ziren horietan. Gerra arte, langile herria zen, fabriketan edo baserrietan egiten zuten lan. Zazpi lantegi horietatik lau, liho lantegiak ziren. Karlistada ostean berriro industria berpiztu zenean —1880. urte inguruan— fabrika pila etorri ziren Errenteriara, sektore askotarikoak eta lihoa lantzeko soilik Fabrika Handia eta Beheko kalean zegoen beste lantegi bat gelditu ziren. Papera, gailetak, beruna, irina, artilea, edo jute-ehungintza lantzen zituzten. Lihoak garrantzia galdu zuen hortik aurrera.\nGalleteroak omen errenteriarrak. Zein garrantzia izan zuen Olibet Galletak fabrikak?\nKontu bitxia da hori, eta izen hori kanpokoek jarritakoa dela uste dut nik, ez oreretarrek. Herritarrek gehiago ikusten zuten ikur industrial gisa Fabrika Handia, liho fabrika, alegia. Zergatik galleta-herri izendapena orduan? Kazetari batek esaten zuen usainagatik zela. Galleta fabrika tren geltoki ondoan zegoen, eta trenez heltzen zirenek herrira hori topatzen zuten lehenik; agian sumatzen zuten lehenengo usaina ere galletena izan zitekeen.\nGalleteraren arrakastak publizitatearekin zerikusia zuela uste dut nik. Gainera, bera izan zen, Olibet, Maria motako galletak Espainiako merkatuan sartu zituena. Oso merkea zen Maria galleta, eta arrakasta handia izan zuen herri xumearen artean, gosari eta meriendetan. 1920. urtera arte Maria galleta Olibet bezala ezaguna izan zen. Langileen argazkiekin postalak egiten zituen Olibetek eta irudi horiek popularra egin zuten. Gainera, Maria Cristina erreginak Donostian pasatzen zituen oporrak, eta badirudi gustuko zituela oso Olibeteko biskuitak eta galletak; Errenteriara etortzen zen gorte guztiarekin haiek jatera. Fabrikak hori erabili zuen Madrilen eta Donostian publizitatea egiteko.\nOLibet Galletak fabrikako langileak garaiko postal batean.\nErrenteriako emakumeek zein leku hartu zuten industrializazio garaian?\nEmakumeek izugarrizko ekarpena egin zioten Oarsoaldeko garapen industrialari. Errenteriako lantegi gehienetan emakume kopuru handia zegoen garai horretan. Fabrika Handian, emakume gehiago ziren lanean gizonak baino, eta 1861. urteko datuen arabera, 900 langile inguru ziren herriko fabriketan eta horietatik 361 emakumeak ziren, %40. 1903. urtean 479 emakume langile ari ziren fabriketan,%40 ere; fabriketako hamar langiletik lau emakumeak ziren. Gerora jaisten joan zen portzentaje hori, batez ere burdin eta metal fabrikak ugaritu zirenean. 1930ean, errepublika baino pixka bat lehenago, fabriketan ari ziren emakumeak %25 ziren.\nIndustrializazioaren hastapenetan fabriketan ari zen emakumeen kopurua gizonen pareko zela esan dezakegu. Horri gehitu behar diogu beste emakume batzuek etxetik kanpo ari zirela lanean, fabriketan ez bazen ere: neskame, arropa garbitzaile, merkataritzan eta ostalaritzan… Bitxia da: gizarte horietan, emakumeak ikusezinak dira; herriko emakumeen erdia etxetik kanpoko lanetan aritu zen, baina imajinario sozialean beren etxeetan zeuden emakumeak, beren familia artatzen, etxeko lanak egiten.\nZergatik izan daiteke hori?\nEstatuak, erlijioak eta mediku ugarik presionatu egiten zituzten emakume horiek etxera itzul zitezen. Diskurtso ofizialak zioen ez zela egokia emakumeak etxetik kanpo lanean ibiltzea; elizarentzat immorala zen gizonen zaintzarik gabe kalean bakarrik ibiltzea, eta estatuak, berriz, erreprodukzio lan hutsean nahi zituen emakumeak, gizon indartsu eta osasuntsuak emateko. Etxetik kanpoko lan horietan emakumeak ahultzen zirela zioten, osasuna galtzen zutela.\nGizon langileek ere presioa egiten zuten emakumeak etxera itzul zitezen. Esaten zuten soldatak jaisten zituztela. Emakume batek gizon baten soldata erdia kobratzen zuen lan bera egiteagatik. Presio horrek ez zuen eraginik izan herrian, baina bai diskurtsoan eta emakumeenganako irudi sozialean. Hoberena emakumeak etxean egotea zela zabaldu zuten, eta ikusgarritasun handia eman zieten; emakume burgesak edo erdi mailakoak eta etxean zeudenak ziren eredua, eta irudi hori gureganaino heldu da.\nHala ere, emakumeek fabriketan lanean jarraitu zuten eta horretarako hainbat arrazoi dago. Lauzpabost pertsonako familia batean ez zen nahikoa gizon baten soldatarekin, horrekin elikadura ordaintzeko justua zuten, eta beharrezkoa izaten zuten, beraz, haur batek edo emakume batek lan egitea soldata hori osatzeko. Bigarren arrazoia da emakumeak lanean hartzea enpresentzat oso errentagarria zela. Lan bera eginez, eta askotan produkzio handiagoa izanik, gizon baten soldataren erdia kobratzen zuten emakumeek.\nHirugarren arrazoia, Errenteriako industriak kontsumo arlokoak zirela da: janaria, ehungintza, alpargatak… Lan horiek, industria hasi aurretik, artisautza garaian, etxeko lanak ziren, eta emakumeekin lotzen ziren.\nEmakumeen ekarpena ez zen horretara mugatu, baina. Etxetik kanpo lan egin, hamar ordu baino gehiagoz batzuetan, eta etxea mantentzeko lanak, umeak haztea, eta familiaren zaintza ere beraiek egin behar zuten. Erreprodukzio lan ikusezina eta nekeza zen hori, baina ekonomia aurrera ateratzeko oinarrizkoa eta ordezkaezina, eta emakumeek bete zuten.\nLa Pequeña Manchester. Origen y consolidacion de un nucleo industrial liburua idatzi zenuen 1999. urtean. Industrializazioak Errenteriaren bizi kalitatearen gainbehera ekarri zuela diozu.\nIndustria beti kutsu baikor batekin azaltzen da garaiko idatzietan, prentsan, instituzioen agirietan; goraipatu egiten da eta aurrerapenarekin lotu, ustezko zorionarekin ere bai. Mende luze batean hazi ez zen populazioa ugaritzea ere ekarri zuen. Industrializazioarekin, jendeak ez du herritik atera behar lana aurkitzeko, eta kanpotik datoz langileak; beste ofizioak berreskuratzea ere ekarri zuen.\nHala ere, ikertzen hasi nintzenean bestelako testigantzak aurkitu nituen: dena hain polita ez zela zioten. Langileak garai hartan nola bizi ziren ikertzen hasi nintzen, eta industrializazioarekin heriotza tasa igo zela ikusi nuen; horrek adierazten du industriak eragina izan zuela osasunean eta bizi baldintzetan.\nHori horrela izatea eragiten zuten hiru faktore aurkitu nituen: soldata oso txikiak zituzten, eta ondorioz, elikadura oso eskasa eta etxebizitzak ez ziren egokiak, zikinak eta higiene neurririk gabekoak ziren. 40 urtean hiribilduan kontzentratutako biztanleria hirukoiztu zen, 700 biztanletik 2.000ra pasa zen, baina espazioa bera zen, ez zen handitu. 1890. urtera arte ez zen espazioa handitu. Garai horretan, gainera, ekonomia eta politika erabat liberalak ziren, eta estatuak ez zuen esku hartzerik ez gizartean, ezta ekonomian ere. Hori da bigarren faktorea. Horrenbestez, ez zegoen hirigintza planifikaziorik, ez gizarte segurantzarik eta jabeek erabakitzen zuten fabrikak non jarri; herri erdian izan zitekeen hala nahi bazuten. Hirugarrena, lan baldintzak dira. Oso nekagarriak ziren, oso gogorrak, 12 orduz aritzen ziren. Diziplina militarregia zuten fabriketan.\nRicardo Urgoiti zinegotzi eta medikuak 1902an, industrializazioa hasi eta 60 urtera, hiribilduko langileen etxe askotan dagoen higiene eskasa eta hezetasuna aipatu zituen, baita bertako kiratsa ere, ehorztoki usainarekin alderatuta. Estolderia sarerik ez zen, ez ur korronterik ezta elektrizitaterik ere. Diskurtso hori udalean hirigintza plana egitea proposatzeko baliatu zuen.\nAberastasuna pila handitu zen industriarekin, baina etekin gehienak fabriketan inbertitzeko eta bazkide kapitalistei banatzeko erabili zituzten. Aberats horiek gehienak herritik kanpo bizi ziren, Frantzian, Belgikan, Madrilen edo Donostian.\nHaurrak ere aritzen ziren lanean fabriketan.\nXIX. mendean 8-10 urterekin hasten ziren lanean; lan gogorra ez, baina ordutegi osoa egiten zuten. 1900 urtetik aurrera giro soziala aldatu zen eta normalagoa zen haurrak eskolara bidaltzea. Fabrikan sartzea 12 urtera arte atzeratu zen. 1903. urtean 16 urtetik beherako 76 mutil eta 60 neskek egiten zuten lan fabriketan, eta 1906an, Fabril Laneran hamar orduko lanaldiak egiten zituzten haurrek.\nManchester Txikia deitu zioten garaian, zenbat lantegi zeuden Errenterian?\n1903an jarri zioten izena, bertan ziren industria guztiek erakusketa antolatu ostean. Herri txikia zen eta industria mordoa zuen. Momentu horretan hamabost fabrika zeuden eta 1.178 langile. 1915. urtean, 29 lantegi ziren jada, eta 1930ean 40. Langile kopurua ez zen aldatu neurri berean, fabrika berriek makinaria berria eta produktibitate handiagoa zutelako.\nManchester Txikia izatea ohorea izan dela esango zenuke, edo kaltegarria herriarentzat?\nNeurtezina da hori, eta oso partikularra. Hasieran langileentzat kaltegarria izan zen. Denbora pasa ahala hobera egin zuen egoerak, herrian higienea eta etxebizitzak hobetu zituzten, soldatak apur bat igo, lan baldintzak hobetu, eta 1919. urtean zortzi orduko lan jarduna lortu zuten langileek. Harrotasun bat badago, ‘langileak gara, herria handitzen eta garatzen ari gara’, baina atzean bada hain polita ez den beste alde bat. Ikuspuntua zein den, asko aldatzen da hori; irakurketa ekonomiko-teoriko hutsa egiten badugu, garaipen handia da. Errenteria industrialaren meritu guztia Errenteriarena eta herritarrena dela dirudi, baina ez da horrela. Errenteria aukeratu zuten kapitala zabaltzeko. Kapitalistak, enpresa handietakoak behintzat, herri kanpotik heldutakoak ziren. Ez zuen herriak aukeratu, beste norbaitek aukeratu zuen herria.\nZein ondorio izan ditu industrializazioak egungo eta etorkizuneko herrian? Zein onura eta zein lasta utzi dizkio?\nOndorioetako bat egungo hirigintzan nabaria da. Erdi Aroko planoa dago, herri erdian elizaren bueltan dauden alde zaharreko zazpi kale horiek osatzen dutena, eta bestetik, industrializazio garaiko kaosa, kaos urbanistikoa. Gaur egun plaza batzuk hartu dute garaiko fabrika handien lekua: Musika Plaza, Koldo Mitxelena, Xabier Olaskoaga, Agirre Lehendakaria… Modu kaotikoan sortu ziren marra horiek nahikoa garbituta ikusten ditugu gaur, baina lantegiak erdi-erdian zeudela erakusten dute, herriaren morfologia baldintzatu zuten.\nHerriaren izaeran isla handia du garai horrek; joera du Errenteriak elkartasuna ehuntzeko, errebindikazioak mahai gainean jartzeko…Une zailetatik ateratzeko joera du, ehungintza soziala egiteko joera, eta hori, industrializaziotik datorkio.\nOHARRA: Miguel Angel Barcenilla Lopez historialari eta ikerlariak luze eta zabal erantzun ditu HITZA-ren galderak, eta kontaketa interesgarria eskaini Errenteriaren industrializazio garaiaren gainean, baita horrek unean zein gerora izan duen ondorioez hausnartu ere. Papereko edizioak mugak ditu, eta beraz, Iago Irixoa Cortesen elkarrizketarekin egin moduan, Barcenillarena ere egunez egun igoko du webgunera HITZA-k, erantzun osoak zabaltzeko. Hamar galdera eta hamar erantzun dira guztira eta bihartik hasita, astelehenetik ostiralera hamar egunez galdera eta erantzun bana argitaratuko ditu HITZA-k webgunean.


The Ateneo de Málaga aurkezten du:\nHasperenak liburu txiki eta argazki erakusketa Sandra Lara, Bolivar eta Carlos Augusto López Entziklopedia\nLiburua Small Entziklopedia Hasperenen photobook bat 14 istorio erotikoa, lan Produktu malagueño idazlea Augusto Lopez, nor dira argazkilari Sandra Lara eta Carlos Bolívar lana integratuta, guztira, barne, 105 argazki-irudiak dira guztira osatua dago Zuri-beltza eta analogikoa eta digitala eta argazki biak artisten lana askoz ordezkatzen dute. Liburua 26 liburuan argazki guztiak, eta horrek espazio Frank Rebajes Ateneo de Malaga ikusgai egongo dira ekainaren hurrengo 16 arte aukeratutako argazki lanen erakusketa batekin batera aurkezten da.\nThe book aireratzea eta erakusketaren irekiera Vocal Arts Ondare partaidetzarekin, Mónica López, eta liburua, kazetaria eta kazetaria Laura Rueda hitzaurrea ere sartuko dira. Horrez gain, ospatu egingo da liburuko zatiak irakurketa egileek zatiak, eta bere lanaren aurkezpena eta partaidetza elkarlana ere.\nIrekiera: Larunbata 13 21:00 h maiatza.\nesposizio ekainaren 16 arte. Frank Rebajes espazio Ateneo de Málaga\nAntolatzaileak: Ondare artistikoa Ikerketa Batzordea\nOrdutegia: astelehenetik ostiralera, 18:00 21:30 etatik\nEntziklopedia Small Sandra Lara, Bolivar eta Carlos Augusto Lopez Hasperenen\nIstorioak erotikoa egiteko Little Hasperenak irudimena kolektiboa sentsualitatea beteriko eguneroko elementuekin parte entziklopedia osatzen duten hautaketa. Erotismoa paper benetako dimentsio bat egiten. emakumeen irakasteko, ikasteko eta Gizonen Lan bizi, bostehun Sandra Lara eta Carlos Bolívarpertenecientes argazkiekin bere lanaren bilduma guztira lagunduta, azken 20 urteotan: Hamalau Augusto López istorioak oso iradokitzailea hiru zatitan banatzen da.\nAugusto López istorio bakoitzak argazki lanak Sandra Lara eta Carlos Bolívar arabera, konpilatu azken 20 urteetan garatu zuen bere lanaren argazki bilduma batera integratzen. Liburua ezohiko formatu batean, eta bertan, bisuala laztanak Sandra Lara eta Carlos Bolívar Augusto Lopez gasps literatur nahasten dira aurkezten. argazkiak edo argazki istorioak liburu bat, hizkuntza unibertsala bota dituzten storybook A: nahi.\nIzenburua: Hasperenak Entziklopedia Small. Egileak: Augusto López (idazlea) Sandra Lara (argazkilaria) CarlosBolívar (argazkilaria) Generoa: Eleberri yfotografía formatua: 26,3 x 27 cm orriak: 140 Publisher: erdi bikoitza Data: 2017ko maiatza\nAugusto López (Málaga, 1967), idazlea.\nEuri Ez bakarrik argitaratu ditu grisa (1987), Piccolo Teatro (2010), abenturak Dr. P. Dante (2013), Dragoi (2013), Abeceros (2014) eta Proteus eta Promethean (2016). ipuin liburu kolektiboa parte hartu du Mala Malaga (2009) eta Creative Creatures (2012) eta poemak antologia Kiss antologia kolektiboa (2009).\ndramaturgo bat du, hainbat estreinatu lanak, Paco Etxea (Rolabola Theater) nabarmenduz, emanaldi ehun bat baino gehiago Espainian eta Europan, Xana zehar eta polita eta Juana urarekin beldurrik gabe (Caracol Antzerkia, biak elkarlanean idatzitako Agustín Sierra batera), Waiting a N (Horrelako Antzerkia, Rafa García idatzia) eta iraulketa baten balada (Rolabola Theater).\nHe telebista programa Sinceros Canal Sur telebista eta Internet series Malagamor eta Tuttifrutti idazle gisa aritu da. bideo-eremuan, Daniel Garralón batera parte hartu zuen ikuskera eta kafeina grabazio batean. Hainbat lan publizitate baten sortzaile, hainbat odol dohaintza Regional Odol Zentroko Malaga aldeko kanpainak nabarmenduz bezala. artistiko kooperatiba Humus ProyectSca kidea izan zen, enpresa bereko eta kultura-kudeaketan lan garatuz. Komiki liburu argitaratuko sentsualitatea, Peipervíu Hego egunkari eta Batracio Amarillo enplegu idazlea. komiki artista Sandra Carmona Renato Literato argitaratzen du.\nHori garatu du beste alderdi ditu argitaratzaile izan da. lan literario fanzineak munduan sartu zuen, Christian Plaja eta Amaro Oliden batera sortzeko 1997ko fanzine Malacara ere. Limbo geroago fanzine, izan zen Juglar, azkenean aldizkari bikoitzak Half sortzea izan zen, 2007tik zuzendu eta dagoeneko hemeretzi zenbakiak argitaratuko jarraian ekarri.\nerdi bikoitza Imagina Málaga 2010 jaialdian saritua aldizkari onena, fanzine edo argitalpen independentea saria jaso du. erdi orrialdeetan bikoitza ezarri dira, eta literatura, ilustrazioa eta argazkilaritza idazle berriak.\nbere irakaskuntza dagokionez, 2002 urteaz geroztik, eta sormen idazketa tailerrak irakasten; 2006az geroztik, gainera, ELE irakaslea (Gaztelania atzerriko hizkuntza) gisa lan egiten zuen.\nCarlos Bolívar Girón (Málaga, 1975), argazkilaria, enpresaburu eta ekonomialaria.\nCarlos Malagan aztertu du, eta ekonomia lizentziatura marketing espezializazio Malagako Unibertsitatean ditu.\nEnpresari gisa, Sandra Lara enpresa Itzulpengintza eta komunikazio Nóvalo eLinguisticServices, izan den 2004tik martxan, baita bazkide eta ekoizpen eta ikus-entzunezko zerbitzuen enpresa Objective 50, Malaga oinarritzen baita kolaboratzailea bazkide sortzaileetako bat da.\neditorial argazkigintza alorrean, bere lana hainbat aldizkari eta argitalpenak, sentsualitatea edo bikoitza Half gisa, baita hainbat komunikabide digitalak aurki daiteke, euren lana da, batez ere argazkilaritza sormen eta editorial bideratu baitira. Halaber egin ditu lan hainbat moda marka eta ha filmatzeko dokumentalak ezberdinak, iragarki eta musika-bideoak ere irudi finko arduraduna izan da. Jasotako sarien artean sari artean, Bigarren, Lehen eta Finalista argazkigintza eskolako 2013, 2014 eta 2015 hurrenez hurren inaugurazio.\nDuela gutxi argitaratu zuen liburu fotopoesíaImaginemas (Editorial Adeshoras, 2015) Pablo Bonet idazle eta poeta batekin.\nHemen dira bere erakusketak eta proiektu pertsonalak more batzuk zerrendatu\nPribatutasuna argazki erakusketa Muga Library, Madril, 2000\nBiluzik art argazki-erakusketa Civic Center of Malaga, 2009\nBook Imaginemas Co-egile (65 argazki) Adeshoras Editorial, Madril, 2015 (Poesia, Argazkia irakurtzeko)\nImaginemas argazki erakusketa liburu-denda izango, Madril, apirilaren 2015 Proteo Library, Malaga, maiatzaren 2015 Exhibition Centre Ateneo de Málaga, irailaren 2015\nSandra Lara Arjona (Malaga, 1975), argazkilaria, enpresa eta itzultzaile.\nSandra Malaga eta Madrilen ikasi zuen, eta itzulpen eta hiru hizkuntzatan interpretazio lizentziatua da Malagako Unibertsitatean dauka.\nEnpresari gisa, Carlos Bolívar konpainia Itzulpengintza eta komunikazio Nóvalo eLinguisticServices, izan den 2004ko Malagan geroztik exekutatzen, baita bazkide eta kolaboratzaile ekoizlea eta enpresa Objective 50 ikus-entzunezko zerbitzuak bazkide sortzailea, Malaga oinarritzen da, halaber, he .\neditorial argazkigintza alorrean, bere lana hainbat aldizkari eta argitalpenak, sentsualitatea edo bikoitza Half gisa, baita hainbat komunikabide digitalak aurki daiteke, euren lana da, batez ere argazkilaritza sormen eta editorial bideratu baitira. Halaber egin ditu lan hainbat moda marka eta du oraindik irudiaren arduraduna izan dokumentalak (15m: Malaga esna Hezitzaileak) errodatzen desberdinetan iragarki eta musika-bideoak. Gainera, egileak eta liburua nola Frida izateko, oinarritutako argazki-proiektu hori ere egilearen on editorea da.\nHona hemen beren aurkezpenak eta eragin handiagoa proiektu pertsonal batzuk.\nBiluzik arte erakusketa Civic Center of Malaga, 2009\nErakusketa leihoak Emergent Space Unicaja Malaga 2010 aurrera\nAqua esposizio Malaga Aldundia, 2015\nNola Frida proiektuaren izateko\nLa Casa Invisible, Malaga, March 2015 Exhibition Centre Ateneo de Malaga, maiatzaren 2015eko Malaga, 2015eko ekainaren Library Teseo, Malaga, irailaren Adiskideen Elkartea Ekonomia 2015 Thermal Malaga, March 2016 argitalpenean book La Tribu, Bolumen I (Mrs. Dalloway, 2016 ekaina)


Gazteen talentu eta bideo-jokoen lehiaketen finalak izango dira Bilbon egunotan — Gaztezulo\nGazteen talentu eta bideo-jokoen lehiaketen finalak izango dira Bilbon egunotan\nGazteen talentu eta bideo-jokoen lehiaketen finalak izango dira Bilbon egunotan Gaur eta bihar izango dira 14 eta 18 urte arteko gazteen lehiaketen finalak Bilborock aretoan. https://www.gaztezulo.eus/albisteak/gazteen-talentu-lehiaketaren-eta-bideo-jokoen-finala-izango-da-bilbon-egunotan https://www.gaztezulo.eus/albisteak/gazteen-talentu-lehiaketaren-eta-bideo-jokoen-finala-izango-da-bilbon-egunotan/@@download/image/Satellite.jpg\nGaur eta bihar izango dira 14 eta 18 urte arteko gazteen lehiaketen finalak Bilborock aretoan.\nBilboko Udalak eta Euskaltzaleen Topaguneak antolatutako Harrapazank programaren barruan, Eszena lehiaketaren eta Klikazank txapelketaren finalak izango dira gaur eta bihar Bilborock aretoan.\nEszena talentuen lehiaketa da, eta bertan Bilboko 115 artista gaztek, 58 taldetan, beren sorkuntzak garatzeko aukera izan dute. Gaur eta bihar 20 talde finalista lehiatuko dira, Izaskun Moyanok gidatutako ikuskizunetan. Gaur, 18:00etatik aurrera, senior kategoriako finala jokatuko da, 14 eta 18 urte bitartekoena, eta, bihar, ordu beretik aurrera, junior kategoriako finala, 10 eta 13 urte bitartekoena. Honako hauek arituko dira epaile lanetan: Iholdi Beristain, Jon Casamayor, Karmele Larrinaga eta Betitxe Saitua.\nGuztira, 2.200 euro banatuko dira bonutan bi kategorietan irabazle izendatukoen artean. Lehen sarituek 500 euroko bonuak eskuratuko dituzte, bigarren postua lortzen dutenek 300 eurokoak, eta hirugarrenek 200 eurokoak. Sari bereziak ere izango dira; Go!azen saioaren zuzeneko casting-ean parte hartzea, eta publikoaren saria, 200 euroan baloratutako oroigarria. Hain zuzen ere, Go!azen saioko Ander Lacallek entregatuko du Go!azen saria. Finala girotzeko Unai Goikolea, Maren kantaria eta Imanol Suso malabarista izango dira bertan.\nKlikazank rocket league bideo-jokoan oinarritutako txapelketaren finala ere izango da bihar, 11:30etik aurrera. Irabazleak 150 euroko bonua irabaziko du, eta bigarrenak 50 eurokoa.\nHarrapazank programak 10 eta 18 urte bitarteko gaztetxoentzako aisialdi jarduerak antolatzen ditu, gazteen denbora librean euskararen inguruko motibazioa eta erabilera indartzeko asmoz.


Martitzenetik aurrera lurrazpiko parkingak ordaindu egin behar dira - Oñati - Goiena.eus\nMartitzenetik aurrera lurrazpiko parkingak ordaindu egin behar dira\nMireia Bikuña 2008-01-09 19:20\nHala, udalbatzak onartutako tarifen arabera, kalegoienako eta kiroldegiko lurrazpiko aparkalekuak erabiltzeagatik lehen ordua erdia doan izango da; bada, 31. minututik aurrera 0,0133 euro ordaindu beharko da. Autoa bost ordu baino gehiagotan utziz gero, minutuko prezioa garestitu egingo da, eta minutuko, 0,0167 euro ordaindu beharko da.\nGauetan ere bai\nGauetan bi aparkalekuak erabiltzeko aukera ere badago. Hala, gaueko bederatzietatik goizeko bederatzietara arte autoa lagatzeagatik, 50 euroko abonuak jarri dira herritarren eskura. Halaber, parking publikoetan txartel barik aparkatzen duenari edo ordaindu barik joaten denari 50 euroko isuna jarriko zaio.\nBi aparkalekuen funtzionamendua ona dela ziurtatzeko segurtasun neurriak hartu dira. Bi aparkalekuetako sarrera-irteera kontrolaz gain, beste hainbat neurri hartu dira, autoen matrikulak irakurtzeko sistema eta zaintza kamerak, besteak beste. Kalegoienako eta kiroldegiko lurrazpiko aparkalekuen segurtasuna udaltzaingoren ardura izango da aurrerantzean; hartarako, bi parkingak, zuntz optikoaren bidez udaltzaingoaren egoitzarekin lotu dira. Halaber, sarrerako kontrolak huts egiten badu txirrina bat egongo da bertan, larrialdietarako.


Martxan da Donostiako Crossover Telesailen Kultura jaialdia - Gazteberri.eus\nMartxan da Donostiako Crossover Telesailen Kultura jaialdia\nPublished25 apirila, 2022\nAurtengo edizioan bi estreinaldi garrantzitsu izango dira: ‘El Inmortal’ eta ‘We own this city’, David Simonen azken lana.\nGaur hasiko da datorren apirilaren 30era arte luzatuko den Donostiako Crossover Telesailen Kultura jaialdiaren aurtengo edizioa. Jaialdia Gipuzkoako Foru Aldundiko Kultura Sailak antolatzen du Kultur Factory agentziarekin elkarlanean. Aurreko edizioetan bezala, jaialdiak bi egoitza nagusi izango ditu: Tabakalera eta Koldo Mitxelena Kulturunea.\nPandemiak eragindako murrizketak alde batera utzita, jaialdiak bere ohiko formatua berreskuratuko du.\nProgramazioa gaur bertan hasiko da. Lehen jarduera arratsaldeko 6etan izango da Tabakalera 2deon. Kontatutako Telesailaren barruan Diego San José eta Víctor García León zuzendari eta gidoilariek ‘Vota Juan – Vamos Juan – Venga Juan’ telesailaren sortze prozesuaren inguruan hitz egingo dute.\nOrdubete beranduago, Tabakalera Zineman, Canneseries jaialdian lehian izan den ‘El Inmortal’ telesailaren estreinaldia ikusi ahal izango da. Telesaila aurkezten bertan lan egiten duen Jon Kortajarena izango da.\nAsteartean protagonista nagusia ‘The Wire’ telesail arrakastatsuaren autore David Simon izango da. Arratsaldeko 7etan hasita, Tabakalera Zineman, hitzordu bikoitza izango da. Hasteko, “David Simón: izorratu dadila ikusle ertaina?” izenburua duen mahai-ingurua izango da Paloma Rando eta David Truebaren eskutik. Ondoren, bere azken lanaren lehen atalaren estreinaldia ikusteko aukera izango da: “We own this city”.\nAsteazkenean, Koldo Mitxelena Kulturunean, zinemaren eta telesailen kontsumoak hizkuntza gutxituetan izan duen eraginaren inguruan eztabaidatuko da. Gaizka Izagirrek moderatzaile lanak egingo ditu eta bertan izango dira Koldo Almandoz, Marian Fernández eta Urtzi Urkizu.\nOndoren, Carmen Molaren (Agustín Martínez, Jorge Díaz eta Antonio Mercerok erabiltzen duten pseudonimoa) ‘La novia gitana’ nobelaren moldaketa aurkeztuko da.\nPrevious Tracking-ek, Interneteko kulturaren jaialdiak 10 urte bete ditu\nNext Munduan diren haurdunaldien ia erdia nahi gabekoak dira


Taldea: Garrapoa - Euskonews\nHegazti potoloa; gainaldea gris urdinxka kolorekoa du, begiak zeharkatzen dituzten zirrinta beltz banarekin, eta azpialdeak, gorriztak edo okre antzekoak. Espezie hau, ia erabat zuhaitz zalea da, eta deigarria da enborretan zehar buruz behera jaisteko duen trebetasuna; izan ere, ez okilak ez gerri-txoriak ere ez dira honelako balentriak egiteko gauza.\nLuzera: 14 cm. Pisua: 20-22 g.\nUgaltze-sasoian ezinbestekoak ditu habia egiteko zuloak dituzten adineko zuhaitzak. Harrapatzaileen arriskua murrizteko, txikiago egiten du habiaren sarreraren diametroa, bere listuaz bustitako buztin-bola txikiak itsatsiz; hauxe da zalantzarik gabe espezie honen jokaeraren ezaugarririk bereziena.\nZuhaitz hosto erorkorren enbor eta adar lodietan elikatzen da nagusiki, eta, neurri txikiagoan bada ere, zorua eta zuhaitzen adaburuak ere miatzen ditu. Konifero-basoak eta baso hostozabal gazteak saihesten ditu; hori dela eta, espezie honen kontserbazioa, beste espezie troglodita batzuena bezala, estuki lotuta dago baso hostozabal helduen kontserbazioarekin.\nHostogalkorren basoak oso gustuko ditu. Euskal Herrian, Mediterraneoko eskualdeetan ez beste lekuetan bizi da. NATURAREN AHOTSA aldizkaritik hartuta.


Endavant herrialde katalanetako ezker independentismoaren baitan dagoen erakunde politikoa da eta bertako kide dugu Arnau Carné. CUPeko egituran parte hartzen du Endavantek: “Erakundeetan lan egiteko tresna gisa ulertzen dugu”, dio Manresako militanteak.\nnazio burujabetzarik"" src="https://www.argia.eus/template/responsive/images/mastodon-botoia.png">\nEuskal Herrian izan da Arnau CarnÃ© egunotan, Askapenak gonbidatuta hainbat hitzaldi ematen.Axier Lopez\nZein gako nabarmenduko zenuke Principateko prozesu subiranistatik?\nInteresgarriena da azken bi urteetan mahai gainean jarri dela independentismoaren eztabaida. Hori positiboki baloratzen dugu, orain arte halako aldarrikapenak ezker independentistaren ingurura mugatzen zirelako. Baina egia da, baita ere, balore eta ideologia liberalaz busti direla. Zentzu horretan subiranismo berri hau elikatzen duten aldarrikapenen zati handi batek zerikusi handia du krisia “konpontzeko” moduarekin: Madrili errua botatzen zaio espoliazio fiskalaren kontuan, pentsatuz Katalunia Espainiako erregio aberatsena dela eta independente izango bagina hobe ibiliko ginela.\nOrain arte Madrilgo gobernuen sozio handiena izan dena, CiU, prozesuan parte hartzen ari da. Zergatik?\nHainbat elementu aztertu behar dira gertaera hau ulertzeko. Lehenik, jakina, herritarren presioa. Horrek behartu du CiU marea soberanistara gehitzera, beldur baitzen baztertuta geldituko ote zen edo beste erakunde politiko batek bideratuko ote zuen. Bigarrenik, prozesua erabiltzen ari dira kezko gortina moduan, Generalitata ezartzen ari den neurri antisozial guztien aurrean: ospitaleak eta eskolak ixtea, zerbitzu publikoak desegitea CiUri loturiko interes komertzial pribatuen alde, ustelkeria kasuak… CiUri oso ondo etorri zaio gobernua ez higatzeko. Eta hirugarrenik, oligarkia politikoen arteko lehia. Kataluniako oligarkia politikoa ordezkatzen duen CiUren eta PPren oligarkia espainiarraren artean lehia sortu da. Espainiako Estatuak, berriz zentralizatzeko eraso eginez katalan autonomiaren eskumenak ukitu ditu eta horrek CiU erreakzionatu arazi du.\nProzesu subiranista honek kontraesanak ditu ezker independentistak proposatzen duenarekin? Esaterako, lurraldetasuna edo Europar Batasunaren inguruan?\nLurraldetasunaren gaiaz, garbi dago Espainiako Estatuak politika probintzianoa erabiliz urte askoan herrialdea desegin duela eta horrek ekarri du jendeari kosta egiten zaiola nazio sentimendua bere egitea, zatiketa autonomikoa gaindituz.\nBestalde, Europar Batasuna erabat loturik dago agintean dagoen klase politikoaren eredu ekonomikoari. Ukaezina da, bai lehenago baina batez ere Berlingo Harresia erori zenetik, kapitalismoa beste biderik ez dagoela dioen ideologia liberala gizartean errotu dela. Hala, krisi ekonomiko bat sufritzen dugun arren, eta sistemaren eta klase politikoaren sinesgarritasun falta handia dagoen arren, jendeak ez du beste biderik beregain hartu. Eta klase politikoek hasieratik lotu dute prozesua eredu ekonomiko berriaren markoan. Hau da, Europar Batasunarekin.\nOrduan, noraino egon zaitezkete ados?\nEzker independentismoak bere proiektua dauka: herritarren batasuna sortu eta bere ildo ideologikoak landu (independentismoa, sozialismoa, feminismoa). Paraleloki badaude beste sektore batzuk kontsulta babesten dutenak. Ondo da, egin dadila kontsulta. Endavant moduan eta independentista moduan nola esan genezake ezetz? Beti egon gara autodeterminazio prozesuen alde. Independentzia bai edo ez erabaki behar bada, ezkerreko independentismoak kolaboratuko du, orain arte modu batean edo bestea egin dugun bezala.\nOraingo koiunturan, erreferenduma egiteko helburua daukagu, independentzia bai edo ez esateko, baina era berean, katalan nazioak gainerako Kataluniako herrialdeak bildu ditzala eta katalan gizarte berria eraikitzeko subjektua etor dadila herritarren batasunetik, eta ez katalan eskuinetik.\nAskok esango dizuete edozein aldaketa sozialen aurretik independentzia politikoa beharrezkoa dela, estatua.\nTaktika eta estrategia kontua da, eta zeinek planteatzen duenaren araberakoa. Sektore liberalek esaten duten momentutik “joan gaitezen batera independentziarantz eta gero zuek saia zaitezkete gizartea aldatzen”, niri urrats hori jada ez zait interesatzen. Beraiek esaten duten moduan burujabetzarik gabe ez dagoela aldaketa sozialik, geuk esan genezake aldaketa sozialik gabe egiaz ez dagoela nazio burujabetzarik. Katalan estatu bat eduki dezakezu eta Generalitateko jauregiaren balkoian katalan bandera jaso, baina Europaren aginduetara bazaude, Europar Batasuneko egiturazko politiken eta nazioarteko merkataritzaren menpe, hori ez da burujabetza.\nZein urrats ikusten duzu etorkizunean?\nZaila da, oso irakurketa ezkorra dago Principateko independentziarako kontsultak egingo duen bidearen inguruan. Batetik, Espainiako Estatuak eragotzi egingo duelako, modu legal eta adostuan egitea momentu honetan ezinezkoa da. Eta desobedientziaren bidez egin behar bada, baina desobedientzia hori egun Generalitatean gobernatzen dutenek burutu behar badute, oso zaila dirudi, alderdi hauek pakturako izan duten tradizio historikoa ikusita. Hau esanik, egia da bi urteotan bizi izan ditugun gertaerak duela hiru urte pentsaezinak izango liratekeela. Orduan, herritarren erantzun irmoa badago alderdiak egiaz kontsulta egitera behartzeko, eta katalan burgesiak ez baditu mehatxu ekonomikoak erabiltzen –multinazionalak herrialdetik eramatea eta halako xantaiak–, agian erreferenduma izango dugu 2014an. Baina konplikatua ikusten dugu, Espainiako Estatuak eragotzi egingo duelako eta agintean dauden katalan alderdi politikoekiko konfiantza handirik ez dugulako.\nProzesu hau kontuan hartuta, nola ikusten da Euskal Herriko egoera Principatetik?\nEuskal Herriko herritarren borroka erreferente bat izan da historikoki Kataluniako ezker independentistentzat. Militantziaren konpromisoagatik, erakundeengatik, Espainiako Estatuarekiko konfrontazioan egindako ibilbideagatik… Horrela baino ezin daitezke ulertu katalanen partetik izan dituzten elkartasun keinu ugariak. Kezka handiz bizi izan ditugu azken urteetan sektore zabaletan izan dituzuen eraso errepresibo horiek guztiak. Eta errepresioaren ikuspegi horretatik, uste dugu ageriko zailtasunak daudela Euskal Herrian Estatuarekiko haustura nazional eta soziala ekarriko duten jarrerak mantentzeko. Errepresioak sorturiko higadura hori izan daiteke, ildo nazionalaren aukera taktikoan zentratzeko beharra sortu duena. Baina edozein kasutan, historikoki konfiantza handia dago, baita harremanak, elkartasuna eta borroka konpartitua ere. Hor ikusiko dugu elkar.


Estrategia haurduna – Ergeletan ergelenak\n2021(e)ko otsailaren 17a\nNafarroa Garaian, hamarkadak daramatzagu D ereduko matrikulazioa kopuru osoaren %30etik hurbil dagoela, baina ez duela inondik inora ere gainditzen. Erabat geldirik gaude, eta, gure zirkuluetatik kanpora, ez dugu euskarara bertze inor gehiago erakartzen, ez betiko nafarrak eta ez duela gutxikoak ere.\nAgintariek ez dute laguntzen, noski. Eta, gainera, haien esku dagoen guztia egiten dute euskarak gehiago zabaltzeko aukerarik izan ez dezan.\nGauzak horrela, eta kontuan izanda gure familietatik kanpo daudenak konbentzitzen ez ditugula, zergatik ez dugu ahal dugun guztia egiten, hain zuzen ere, gure familia euskaldunak anitzez ere handiagoak izan daitezen?\nNafarroa Garaian bizi den emakume bakoitzeko, gutxi gorabehera, 1,4 haur jaiotzen dira. Hau da, haur bat eta bertze baten zatitxo batzuk. Eta estatistika hori urtetik urtera gero eta makurragoa da; gero eta zatitxo gehiago galtzen ditugu.\nBaina horrek badu gauza on bat, eta hori da euskaldunok oso erraza dugula D ereduko ehuneko negargarri hori hobetzea. Azken batean, geure haurrak konbentzitu behar ez ditugunez, izan ditzagun haur asko eta asko, eta bete ditzagun eskolak ume euskaldunez.\nIzan ere, hori ez bada, nik ez dakit zer arraio egin dezakegun egoera honi buelta emateko.\n[Euskalerria Irratiko Metropoli Forala saiorako ‘Minutu bateko manifestua’, 2021eko otsailaren 17koa]\n« Mendia erretzeaz\nOne thought on “Estrategia haurduna”\n2021(e)ko otsailaren 19a at 8:09\nEkonomia alorrean gauzak dauden moduan egonda… ño! Arront zaila helduentzat eta gazteentzat. Soldata kaxkar edota miserableak, langabezia tasa haundiak, lan prekarietatea, alokairu sozialerako etxebizitzarik apenas edo batere ez, argindarraren etengabeko igoera eta faktura estratosferikoak… Orain, gainera, pandemiarekin lotutako murrizketak, harreman sozial eta afektiboei ere eragiten diena.\nSistemak ez zittiguk gauzak batere erraz jartzen (36ko gerraondoko eta aurreko gerraondoetako biztanleentzat ere ez zuken batere erraza izango, jakina), baina euskal herritar eta euskaldun gisa etorkizun beltza zaukeagu arlo demografikoari dagokionez, baldin eta hik dioken bezala joera horri buelta ematen hasten ez bagaituk.


Larunbatean milaka eta milaka herritarrek Zubietako erraustegia geratu dezaten eskatu zuten | Usurbildarrak aurrera\n← Gaur 18:00etan ohiko osoko bilkura Udaleko udalbatza aretoan\nUsurbildarrek babesa adierazi diote ostiralean bikote ohiak erasotu zuen emakumeari →\nLarunbatean milaka eta milaka herritarrek Zubietako erraustegia geratu dezaten eskatu zuten\nPosted on 2018/02/27 | Utzi iruzkina\nOtsailaren 24an Erraustegiaren Aurkako Mugimenduak manifestazioa burutu zuen Donostian. Milaka eta milaka herritar atera ziren kalera, Zubietako erraustegia geratu dezaten eskatuz. Manifestazioa Gipuzkoa Plazatik hasi zen, 17:30ak aldera eta Donostiako hainbat kale zeharkatu ondoren Bulebarrera iritsi zen 18:30ak pasata. Bulebarrean Osasuna eta Errausketa Ikerketa Taldeko medikuek, Erraustegiaren Aurkako Mugimenduko kideek eta Landaberri ikastolako irakasleek parte hartu zuten.\nApirilaren 12an epaiketa\nArgazkian, Gipuzkoako Foru Aldundia eta Zubietako errausgailuaren eraikitze proiektuaren arduradunaren arteko akordioa, proiektua bertan behera uzteko. Irudian, Ainhoa Intxaurrandieta (GHKko lehendakaria), Carmelo Aguas (UTE Gipuzkoa CGRko gerentea) eta Iñaki Errazkin (Ingurumen diputatua).\nManifestazioan jakin zen 2013ko azaroan erraustegia geratzeagatik apirilaren 12an epaituko dituztela Ainhoa Intxaurrandieta eta Iñaki Errazkin, 2011-15 legegintzaldiko Gipuzkoako Hondakinen Kontsortzioko lehendakari eta Gipuzkoako Foru Aldundiko ingurumen diputatu izandakoa hurrenez hurren.\n“Berandu baino lehenago, hobeto orain erraustegia gelditzea. Zubietako erraustegia gelditu! Merkeago, osasuntsuago, eta ingurumenean eragin gutxiago duten alternatibarik badagoelako. Erraustegiaren proiektua kaleratu zen garaian, 2002an gaikako bilketa tasak % 20ko inguruan zebiltzan Gipuzkoan.\nDagoeneko jakin badakigu %80ko birziklatze tasa lortzea posible dela, horretarako bitartekoak jarri eta borondatea izanez gero. Modu honetan zabor nahasi ugari sortzea ekidin genezake, geratuko litzatekeen apurrarekin errausketa ez den beste irtenbide bat bilatzea posible izango genuke eta ez Gipuzkoan egin nahi duten bezala erraustegi toxiko bat inposatu eta 35 urtetan ordaintzen egon behar izatea.\nGipuzkoarrok 16 urte daramagu borroka honetan, asko ikasi dugu urte luze hauetan eta asko irakatsi diegu Gipuzkoan instituzio desberdinetako politikoei. Nola bestela lortu eta ulertu gaur egungo egoera, gaikako bilketa tasaren igoera herri eta mankomunitate gehienetan: Ormaiztegi % 88, Debagoienak %78, Sasieta %77 eta %80tik gora, Hernani, Usurbil, Oiartzun…\nBeraz, aitzakiak bukatzen ari zaizkie populazio handiko eremuei (Donostia-Irún-Hondarribia-Eibar-Errenteria-Lasarte Oria…), non birziklatze tasa apalak dituzten %40-%50 eta bizi diren biztanle kopuruagatik urtean izugarrizko tona zabor nahasi sortzen duten. Azken datuen arabera, Donostiak 288,80 kg zabor nahasi sortzen ditu biztanle eta urteko zabortegira doaztenak.\nGipuzkoan, esperientziak badaude, emaitza bikainak lortzen dira eta horretara jarriko bagina emaitza oso onak izango genituzke inolako erraustegi toxiko eta xahutzaileren beharra izan gabe. Hori da exijitzen dioguna Gipuzkoako Foru Aldundiari, jarri ditzala indarrak emaitza horiek lortzen eta ez alferrikako azpiegitura kutsakor eta garestia eraikitzen. Lehendabizi lortu %80a eta ondoren ikusten dugu zer egin geratzen denarekin, baina ez alderantziz.\nGaurko manifestazio honetan, hondakinak ondo bereizi eta eginbeharrak txukun gauzatzen dituzten horiei ahotsa eman nahi diegu, ondo egiten dutenak eredu dira eta nagikerian ezkutatzen direnei deiadarra egin nahi diegu. Bide batez aipatu nahiko genuke Europako Parlamentuak pasa den 2018ko urtarrilaren 17an erabaki zuen erraustegiei ematen zaizkien dirulaguntza oro ezabatzea, erraustegien finantzaketa iturri nagusia kolpatuz modu honetan eta justizia eginaz, izan ere baliabideak erretzea inoiz ez da izango birziklatzea. Albiste hau erabakiorra izan daiteke erraustegien finantzazioari dagokionez.\nBukatzeko, 6000 sinadura lortzear gaude, ETBan eztabaida teknikoa erraustegiari buruz egin dedin, ETB ere gurea da, denona da! Lagundu zabaltzen. Azkenik gure babes osoa eta elkartasuna adierazi nahi diegu Ainhoa Intxaurrandieta eta Iñaki Errazkineri, non datorren apirilarako deituak izan diren epaiketa lotsagarri baterako. Zuekin gaude! Norbait epaitzekotan epai ditzatela ustelak”.\nArg.: Erraustegiaren Aurkako Mugimendua, Noaua! astekaria eta sare sozialak


Hirurogeiko hamarkadako neskaren kronika — Eibar.ORG | Eibarko peoria\nHemen zaude: Hasiera / Blogak / Amatiño / Hirurogeiko hamarkadako neskaren kronika\nHirurogeiko hamarkadako neskaren kronika\nAmatiño 2013/05/30 23:55\nIdoia Estornés Zubizarretak idatzi du idatzi, eta argitaratu, ia 600 orrialdeko kronika, “60ko hamarkadako neska baten kronika”, 1940an Chilen jaio zenetik 2005 urtean paperezko Auñamendi Entziklopedia sareratu artekoa. Sekulako dokumentua, harribitxi hutsa.\nDonostia bezalaxe, Idoia Estornesik bat bakarra baino ez da munduan: atzerrian jaio eta errotik bertakotua, ezkertiarra eta Opus-en ikasia, alaba eta ama, emaztea eta maitalea, abertzalea eta estatutuzalea, alarde mistoaren aldekoa eta zezenketen kontrakoa, maratoi-korrikalaria eta loserra; pankartaz kaleratu arren ministroarekin biltzeko gauza dena eta hauteskunde-kanpaina berberean alderdi bati baino gehiagori laguntzeko gertu legokeena; ordurik gabeko langile estajanovista, sindikalista sinestuna eta irabaziak ong bati eskainiko dizkion enpresaria; iturri zehatzak maite dituen historialari zorrotza eta gertakariak nobelatzeko artista jariotsua; gairik gai dabilen matxinsaltoa baina sekula matazarik galduko ez duen harilketaria. "Estid es una mezcla inextricable de ruptura con la tradición y fidelidad a sus raíces, de cronista reactiva y animal finito, apegado a su espacio-tiempo. ¿Por qué elegir?"\nEstid Zusanek ez dio beldurrik egiari, gardentasunari, demokraziari, iritzia emateari eta okerrekotzat jotzen dituenak salatu beharrari; ez sexuari eta ez buruaren jabe izateari. Eta muzin, uko eta gorroto dio, berriz, gezurrari, iruzurrari, kopiatzeari, erdipurdikoari, inoren lanaz baliatzeari, jauntxokeriari, gizonkeriari, bortizkeriari eta borroka armatuari. "Respecto a lo que he escrito sobre el mundo abertzale, tal vez regale demasiado algún paladar carroñero, demasiado poco el de quien juzgue que las cosas han sido aún más duras".\nTalaia bikoitz horretatik, berrogei urte luze jardun izan du Idoiak, euskal gizarteak bizi izan zituen pasarteak bilbatzen eta txirikordatzen: erbestea, diktadura, trantsizioa, demokrazia, erakundetzea, borroka armatuaren zorigaiztoko tragedia... "Cómo pudo pasarnos esto" (Erein, 2013).\nBelaunaldi oso baten erreferentzia izateari nekez utziko dion liburua.\nIdoia Estornés, 1960ko hamarkadako "gure" neska


2021/2022 DENBORALDIKO BIGARREN MAILAKO LEHIAKETAK - Euskal Saskibaloi Federazioa\nAlbisteak / Bigarren Liga Nazionala / 2021/2022 DENBORALDIKO BIGARREN MAILAKO LEHIAKETAK\n2021/2022 DENBORALDIKO BIGARREN MAILAKO LEHIAKETAK\nEmakumezkoen bigarren maila urriaren 3an eta 4an hasiko da eta maiatzaren 21ean eta 22an bukatuko da. Gizonezkoen bigarren maila urriaren 24an eta 25ean hasiko da eta maiatzaren 21eko eta 22ko asteburuan bukatuko da.\nAurten, kategoriak hiru fase izango ditu.\n10 taldeko bi multzok (emakumezkoak) eta 8 taldeko bi multzok (gizonezkoak) osatuko dute. Talde bakoitzak joan etorriko sistema bat jokatuko du, denak denen aurka.\nMultzo bakoitzeko lehen fase honetan sailkatutako lehen bost taldeek, A1 jokatuko dute bigarren fasean, eta 6°-tik 10°-ra bitarteko postuetan sailkatutakoek A2 jokatuko dute.\nMultzo bakoitzeko lehen fase honetan sailkatutako lehen lau taldeek, A1 jokatuko dute bigarren fasean, eta 5°-tik 8°-ra bitarteko postuetan sailkatutakoek A2 jokatuko dute.\nFase honetan joan etorriko sistema liga izango da. Fase honetan, talde bakoitzak aurreko fasean talde berean mantentzen diren taldeen aurka lortutako emaitzekin hasiko da.\nA2 multzoko azken zazpi taldeak kategoriaz jaitsiko dira. (Kasu bereziak lehiaketa-oinarrietan ikusgai).\nA2 multzoko azken sei taldeak kategoriaz jaitsiko dira. (Kasu bereziak lehiaketa-oinarrietan ikusgai).\nFase hau A1 mailako 2. postutik 5.era sailkatutako taldeek jokatuko dute, kopa sistemarekin.\nA1 mailako lehen sailkatuak eta sailkapen faseko lehen sailkatuak lehen mailara igotzea lortuko dute.\n24 abuztua, 2021|Bigarren Liga Nazionala, Gizonezkoen Bigarren Maila, Nabariak, Nesken Bigarren Maila|


About: Errealismo (margolaritza)\nErrealismoa XIX. mendearen erdialdeko (1830tik 1870era gutxi gorabehera) mugimendu artistikoa izan zen. Oro har, onartzen da Erromantizismoa eta inpresionismoaren arteko iragaitea izan zela. Artista errealisten asmoa da errealitatea sakonean aztertzea eta fideltasunez islatzea. Frantzian, 1848ko iraultzak ondorioak izan zituen arte arloan ere. Izan ere, neoklasizismoaren erak arbuiatu zituen artista ugarik, errealismoaren alde. Beraz, neoklasizismoaren eredu akasgabe, orekatu eta neurtuaren aurrean, errealismoak antzematen duena erakutsi nahi du ahalik eta objektiboenean, metodo zientifikoren antzera. Hortaz, eguneroko eszenek, jende xeheak eta arruntak ordezkatzen dituzte antzinako balentria eta mito gogoangarriak. (eu)\nErrealismoa XIX. mendearen erdialdeko (1830tik 1870era gutxi gorabehera) mugimendu artistikoa izan zen. Oro har, onartzen da Erromantizismoa eta inpresionismoaren arteko iragaitea izan zela. Artista errealisten asmoa da errealitatea sakonean aztertzea eta fideltasunez islatzea. (eu)\nErrealismo (margolaritza) (eu)


Amoria & Dolore, Elkano, lehen mundubira; Kresala Dantza Taldea - Donostia Kultura\nMartxoaren 24ko oharra: Ekitaldi hau ekainaren 22ra atzeratu egin da. Sarreren diru itzulketa eta beste hainbat xehetasun.\nAmoria & Dolore euskal nabigazioaren urrezko aroan du sorkuntza abiapuntua. Elkanoren lehen mundubira gogora ekarriz, aintzinako musikan du inspirazio iturri nagusia, dantzaren herri adierazpenak beti izan baitu gaurkotasuna, kulturaren erreferente artistiko-historiko bezala. Obrak Elkanoren zirkunnabigazioaren urrezko aroan zehar bidaiatzen du, ikerkuntza eta berrinterpretazioa lagun, ondare artistiko eta koreutiko berria sortuz. Nabigazioak utzi duen arrastoa agerikoa da, euskaldunok itsasoan barnako ibilietan munduaren kontzepzio modernoan izan duten lehen mailako eragin historikoan.\nEuskal Herriaren kokapena, nahitaezko igarobidea edo sartu-irten atea izan zen. Horrek kultura desberdinak erakarri zituen, denen arteko bizikidetza ahalbidetuz antzinako garaietatik. Euskal Herria hein handi batean, itsasoari esker sortu eta mendeetan zehar mantendu da, ekarpena pentsaeraren arlora ere iritsi zelarik; barruan errotuta zuten XVI. mendeko euskaldunengan hain ohikoa zen zabalkuntza grina.


gazte literatura: February 2015\nElisa eta Edelmiro nazkatuta daude Kandidaren etxean bizi behar izateaz. Kandidak –Elisaren amak– kaleko txakurrez eta katuz beteta dauka pisua eta han ez dago pakean bizi izaterik. Beraz, gure bikote bitxia alokairuko etxe baten bila hasiko da eta, azkenean, tren-geltokiaren ondoko etxean, laugarren pisuan, topatuko du etxebizitza.\nPertsonaiak karikaturak dira, oso esageratuak bere jarrera eta portaeretan. Ez dira sinesgarriak, baina oso atsegin egiten zaizkigu. Pitzatu samar, apal eta xume ikusten ditugu. Ez dago istorio handirik, baina ez dira gertakariak liburua erakargarri egiten dutena, kontatzeko era umoretsu eta ironia finaz egindakoa baizik.\nGai serioei uko egin zaie. Ez da etxebizitzaren salneurriei buruzko kritikarik egiten edota bikote gazteek elkarrekin bizi izateko dituzten zailtasunak aztertzeko beta aprobetxatzen eta liburu umoretsu, arin eta entretenigarria eskaini digu Juaristik. Irakurri!\nLiburu hau e-liburutegia-tik, Internet bidezko e-liburuen mailegu zerbitzutik, jaitsita irakurri ahal izan dut.\nGaztetxotik izan zituen Gorkak arazoak bere anaia zaharrarekin, horiek bultzatuta urte luzez egongo da Euskal Herritik urrun. Bueltatu denean, Bilbon bizi izaten jarri da Gorka, Bilboko Zazpikaleko taberna batean egiten du lan asteburuetan.Halako batean, aitaren hileta dela eta, anaiarekiko harremanak berreskuratu egin ditu.\nEgun, anaia zaharra eraikuntza negozioko enpresaria da, beti lan garbietan ez dabilena. Laguntza eskatu dio Gorkari, xantaia egin ari bitzaizkio.\nDenbora-saltoak eginez aurkezten zazikigun eskena solteetan ematen zaigu isitorioa. Pertsonaiak ezagutzeko ez dugu beta handirik izan, beti ari dira zerbaitetan eta ez dago astirik bere pentsamenduetan murgiltzeko. Gauza asko —gehiegi agian— gertatzen da kontakizunean. Gai larregi ukitu izan dira: drogazaletasuna, familia-gorrotoak, inmigrazioa, korrupzioa… eta istorioa ardatzik gabe-edo geratzen da.\nBukaera badu sorpresarik, baina errazkiegi ematen zaio irakurleari, beharrik gabeko aitorpen baten bitartez.\nIrakurterraza eta entretenigarria, baina gehiago espero genuen azken urteotan argitara istorio ugari eman dituen IñakI Irasizabalen irakurri dugun lehenengo liburu honetatik. Ikusiko dugu hurrengoetan.


"Udalaren murrizketak azoka hiltzen uzten ari dira" - Mondraberri\nMerkatuko hainbat dendari eta kontsumitzaile:\n"Udalaren murrizketak azoka hiltzen uzten ari dira"\nTestua eta argazkiak: Gontzal Landa Herbias / 2019ko irailak 27, ostirala\nHainbat saltzailek eta kontsumitzailek gaur eguerdian prentsaurrekoa eman dute azoka plazan bertan.\nGaitzetsi dute "gure herriaren irudia gutxinaka aldatzen doan" bitartean Udala "azoka hiltzen uzten" ari dela.\nArazoa "ez da soilik konponketarik ez egitea, baita saltzaileen jarduerarako erabilera gero eta gehiago murrizten zaigula":\nAguazila erretiratu zenean, ez zen ordezkoa jarri\nAzokaren irekiera ordua atzeratu da, saltzaileei eta erosleei kalte-galerak eraginez\nBeste jarduera batzuei lehentasuna ematen zaie (herri-bazkariari esaterako)\nMerkatuko txokolatadek saltoki finkoen ihesa dakarte\nSaltzaile bezala lan egiteko eskaerak ez dira onartu\n"Postu finkoak hutsik daude eta zikinkeria pilatzeko erabiltzen dira. Eraikina erortzen ari zaigu eta inori ez dio axola!" dei egin dute.\nAzokako jarduera ekonomikoek eragindako zaratak ere aipatu dituzte. "Orain gure zaratak molestatu egiten du, eta hots-neurgailu bat jarri zaigu... Zertarako?".\nPolitikariei baserritarrei buruz "hitz egitean ahoa betetzen zaiela ikusten dugu, baina bestalde gure baserrietara joan gaitezela espero dute". Era berean, "gura dute gu herrira soilik Santamasak bezalako jaietan herria 'apaintzera' jaistea".\nSantamasetan esaterako "gurekin argazkia ateratzen dute, beraiek 'baserritar' jantzita lehen sektoreareagatik zerbait egiten dutela esanez".\nAzokako "orubea hiegiezinen espekulatzaileentzat 'goxoki' bat da, baina Udaleko jaun-andreok: gur ere herri honen parte gara, gure lanak eta gure bezeroek errespetu bat merezi dute!".\nMerkatuak "herriko gizon entzutetsu batek dohaintzan emandakoak, leku pribilejiatua zeukan herrian, handia, zabala, argitsua eta gainera arkitektonikoki polita, eta baserritarren ondorengo belaunaldiek horrela izatean jarri dezan nahi dugu!".\n"Gu ez ginateke baserritarrak izango baserri bizirik gabe, eta gure baserriek iraungo badute, merkatuek existitu behar dute". Gainera, "merkatua erabiltzen duen jende dexente dago gure herrian". Horregatik guztiagatik, "Udalari eskatzen dizkiogu":\nMerkatuko gure jarduera errespeta dezala\nOrdutegiarekin traba gehiago jar ez ditzala\nAgualzilaren lanpostua bete dezala\nEz ditzala zakarrontzira bota jarduera gauzatzeko eskaerak\nMerkatuko instalazioak garbi eta txukun izan ditzala\nInstalazioei erabilera egokia eman diezaiela\nPrentsaurrekoan saltzaileen ordezkari jardun dute Tomas Larrañaga Azkargortak (saltzaile baserritarren izenean) eta Antonia Pérezek (saltzaile anbulanteen eta finkoen izenean).\nBertako beste saltzaile batek ere hitza hartu du, Fernando Fernández Mainez-ek gehitu duenez "akosoaren edo intimidazioaren biktima izaten ari garela".\n"Orain direla legealdi batzuetatik azoka hau baztertzen ari da, eta udalek hartutako erabakiak azoka ixteko bideratu dira. Lehen azoka hau erreferente bat zen".\n"Hutsik dauden azokako postu batzuk, saltzaile berriek postuak erabiltzea eskatu dute, baina Udalak ez die baimenik eman. Eskaintzarik ezean eskaririk ez dago".\nUdalak erantzun izan die "aitzakia batekin: diotenez, orain ez dute baimenik emango azoka biziberritzeko proiektua martxan dagoelako, eta ez lukeelako zentzurik orain baimena eman eta hemendik denbora batea saltoki hori itxi behar izatea".\nLehen alguazilak "azokako ateak ixteaz era irekitzeaz arduratzen zen, arauak bete zitezen kontrolatzen zuen,... Alguazila erretiratu zen, baina Udalak ez du bere ordezkarik jarri".\nOndorioz "udaltzainak arduratzen dira azoka zabaltzeaz eta ixteaz. Batzuetan goizeko 6:30ean etortzen dira nahi dutelako irekieraren ordua atzeratzea. Baina atzerapen horrek guri ekonomikoki kaltetzen gaitu".\n"Historikoki azoka goizeko 6:00etan ireki izan da, izan ere, lehen erosleak 6:30ean etorri direlako, hau da, enpresetako gaueko txandan lan egiten dutenak, edota lanera sartu aurretik erosketak egin nahi dituztenak".\n"Udalak inposatu nahi digu 6:30ak baino lehen guk generoa ez deskargatzea. Horren aurrean, maiatzaren 22an Udalari idatzi bat aurkeztu genion, adieraziz ordutegi hori okerra zela":\n"Generoa deskargatu behar dugun guztiok ezin dugu ordu berean lan hori egin. Horrek kaos bat eragingo luke, eta kalte ekonomikoak eragingo lizkiguke".\nKamioi handienak dira azoka inguruan deskarga lanak egiten lehenak. Lan horretarako 40-45 minutu behar ditugu. Gainera, azokako postua prestatzeko ordubete edo ordu eta erdi behar dugu".\nBeraz, "Udalari kasu egingo bagenio, hau da, denda goizeko 9:00etan irekita, horrek suposatuko luke salmenta kopurua %15-20 jaistea".\nUdalari aurkeztutako idatzi horri "ez dio erantzunik eman. Ordea, udaltzainak bidaltzen dituzte gu akosatzera, eta gaur goizaldean egoera surrealista bat izan da":\n"40 urte daramatzat bertan deskarga-lanak egiten, baina gaur lehen aldiz nire burua identifikatzea eskatu didate. Lan egiteagatik. Nire burua identifikatu ezean, kuartelera eramatearekin mehatxatu naute".\nUdalaren neurri horiek guztiek "merkatua larriki kaltetzen dihardute. Udalak dirutza gastatu du proiektu berriak egiten, baina gero ez dute ezer egin. Dirutza hori zertan gastatu galdetu izan baligute, merkatuko arazoak konponduta egongo lirateke".\nGaldetu diegu ea zertan den azoka biziberritzeko Udalaren egitasmoa, eta erantzun digute "horren berririk ez dugu orain, hortaz ez dakigu ezer".


Eskubide Sozialen Gutunak greba orokorrera deituko du urtarrilaren bigarren hamabostaldirako - - Tolosaldeko ataria\nBerria 2019-10-23 12:37\nPentsiodunen mugimenduaren eskaerarekin bat eginez, gutuna osatzen duten sindikatu eta eragileek "lan, pentsio eta bizitza duinaren aldeko "mobilizazioak iragarri dituzte.\nHainbat sindikatu eta eragile sozialek sortutako Euskal Herriko Eskubide Sozialen Gutunak greba orokorra iragarri du datorren urtarrilerako. Aurretik, hainbat mobilizazio ere egingo dituzte lan, pentsio eta bizitza duinaren alde. Azken hilabeteetan pentsiodunek egin dituzten aldarrikapenekin bat eginez antolatu dituzte mobilizazioak, eta ohartarazi dute denen afera dela haiena, egungo langileak etorkizuneko pentsiodunak izango baitira.\nLABeko idazkari nagusi Garbiñe Aranburuk salatu du erakundeek ez dutela ezer egin prekarizazioari aurre egiteko. "Gutxieneko soldata eskatzen dugu, gutxieneko soldataz, genero arrakala... Erakundeen aurrean urrats bat da beste politika batzuk egiteko". Beste atzeraldi ekonomiko bat gerturatzen ari dela eta, erakundeei murrizketarik ez egiteko eskatzeko ere egingo dute greba orokorra, Aranburuk esan duenez.\nELAko Mitxel Lakuntzak azaldu ditu grebaren zergatiak: "Ez bagara mobilizatzen, gure eskaerak ez dira iritsiko agintarien mahaira. Agenda politikoan jarri nahi ditugu gure eskaerak, eta grebak aukera ematen digu ikusgarritasuna lortzeko". Azken hamar urteetan galdu diren eskubideak berreskuratzeko deitu dute grebara, Lakuntzak esan duenez. Horretarako, pentsio duinak, lan baldintza egokiak, eskubide sozialak eta neurri ekologistak eskatuko dituzte. "Ofentsibara igarotzeko garaia da".\nBizitza erdigunean jarriko duen eredua bultzatu nahi du eskubide sozialen gutunak protesta hauekin, zaintzari eta planetaren jasangarritasunari lehentasuna emango diona. Eredu horren ardatzak izango liratekeenak ere zerrendatu dituzte: aberastasunaren birbanaketa, sektore publikoaren lidergoa eta eskubideen unibertsaltasuna. Hala, datozen asteetan egingo dituzten mobilizazioetatik lehena izango da urriaren 30ekoa. Orduan eskatuko dute bertan behera gera dadila EAJ eta PSEk DSBEa murrizteko egindako proposamena.\nPentsiodunen mugimenduak atzo iragarri zuen mobilizazio berriak egingo zituela. Eta esan zuten eragile sozial, sindikatu, ikasle eta mugimendu feministekin bat egingo zutela. Gaur, greba orokorrera deitu du Euskal Herriko Eskubide Sozialen Gutunak.


azaroa 2011 - 27zapata | 27zapata\nKonkista aurreko konkista marrazki sudurluzeetan emana, kantatzen duen herri baten testigantza garratza kontakizun hunkigarri batean bildua. Obra bat da pelikula hau. Obra handia. Nire frigorifikoko atean leku bat irabazi du pelikulako zine sarrerak. Barruak mugitu dizkidaten gainerako antzerki eta kontzertu sarrerekin batera. Euskaldunok ere badaukagu gure Braveheart partikularra. Eta Gartxot izena du. Asiskoren azalpenak from Somuga on ...\n24 urte preso egin berri ditu Txuri zarauztarrak. Larunbatean izan zen bera askatzea eskatzeko manifestazioa eta amaieran, testu bat irakurri nuen Musika Plazan. Etxean grabatu dut nola edo hala, eta hementxe duzue. Podcast Powered By ...\nMinetik idaztea dagokigu gaurkoan, Madrilgo Audientzia Nazionaletik bueltan. Bi egun egin ditugu Gurutz gure lehengusuaren aurkako epaiketa jarraitzen. Hasieratik izan da zalantza asko sortu dituen kasua. Argitasun asko falta izan da prozesu guztian eta oraindik ere gauza ilun eta susmagarri asko daude. Gurutzek epaiketan hasieratik utzi zuen argi ez duela hilketarekin inolako zerikusirik izan, ez duela arma bat eskutan inoiz hartu eta...\nHi haiz hi makina!\n(Info 7ko aste honetako kolaborazioa hemen entzungai: http://www.info7.com/2011/11/16/sexualitatea-3/) Jendarte gero eta makinizatuagoan bizi gara. Makinak ohoratzen ditugu giza balioen gainetik. “Hi haiz hi makina!” esaka ibiltzen gara elkarri, “makina” zerbait gaindiezina, hobe ezina bailitzan. Azkarretan azkarrenak dira edozein motatako aparailu horiek, baina gauza hotz eta tontoagoak ere nekez aurki daitezke. Kontua da makinak eta ...\nGurutziltzatu nahi duten Gurutz\nZaila da Espainiako Audientzia Nazionalean jokatzea. Real Madrilen aurka lau jokalarirekin aritzea bezala. Bernabeun. Horixe gertatu da Gurutz Agirresaroberen aurkako epaiketan ere. Fiskalaz gainera, akusazio partikularrak hiru ziren: Familiarena (Gipuzkoako UPyDko zerrendaburua), Andoaingo Udalarena (zerrendaburu horren anaia) eta Victimas del Terrorismorena. Epaileak, noski, Audientzia nazionalekoak. Eta Gurutzen abokatuak berak bakarrik egin ...\nGalderak ziren okerrak\nErantzunak zuzen eman genituen. Eta gure buruari jarritako azterketak aprobatu. Orain ohartu gara, galderak ez genituela planteatu zuzen.\nAzpiegituretan aldaketa handiak izan dira azken urteetan, bizitzeko moduan ere bai. Baina ez dirudi kulturalki (eta humanoki) asko aurreratu dugunik azken 30-40 urteetan. (Lasai asko erantsi genezake beste zero bat zenbaki horietan…) Gazteak lo dauzkagu, baina ez ohea maite dutelako. Edo ez horregatik bakarrik behintzat. Guk eduki nahi ditugu horrela, eta neurri batean horrela eduki gaituzte gu ere gazte eta eder eta sendo ...\nOrain arte, lelo hori erabili izan du hainbatek ETAri armak uztea eskatzeko. ETArik eza bakearen sinonimo bailitzan. Baina apirilean egindako galderekin jarraitzen dut nik. Gaur jakin berri baitugu beste hiru zarauztar Espainiako Auzitegi Nazionalera deklaratzera deitu dituela Marlaskak, aurtengo San Pelaiotako herri jaietan “terrorismoa goratu” dutelakoan. Akusazio berdinekin beste zarauztar bat ere izan zen orain gutxi ...


Haimps - Wikipedia, entziklopedia askea.\nGourvillette, Louzignac, Massac, Matha, Siecq, Sonnac eta Les Touches-de-Périgny\n234 (%51.2) 230 (%50.3)\nHaimps Frantziako udalerria da, Itsas Charente departamenduan dagoena, Poitou-Charentes eskualdean. 2013an 476 biztanle zituen.\n2007an Haimps udalerrian erroldatutako biztanleak 514 ziren. Familiak 198 ziren, horien artean 46 pertsona bakarrekoak ziren (25 bakarrik bizi ziren gizonak eta 21 bakarrik bizi ziren emakumeak), 80 seme-alabarik gabeko familiak ziren, 59 seme-alabak dituzten bikoteak ziren eta 13 seme-alabak dituzten guraso-bakarreko familiak ziren.\n2007an 249 etxebizitza zeuden, 204 familiaren etxebizitza nagusia ziren, 27 bigarren erresidentzia ziren eta 18 hutsik zeuden. Etxebizitza guzti hauek 249etxeak ziren. 204 etxebizitza nagusietatik 168 bere jabearen bizilekua ziren, 29 alokairuan okupaturik zeuden eta 6 doan lagata zeuden; 2 etxek gela bat zuten, 8 etxek bi zituzten, 31 etxek hiru zituzten, 48 etxek lau zituzten eta 114 etxek bost zituzten. 165 etxek euren parking plaza propioa zuten azpian. 95 etxetan ibilgailu bat zegoen eta 90 etxetan bat baino gehiago zituzten.\nHaimps udalerriko biztanleria-piramidea 2009an .\n2007an lan egiteko adina zuten pertsonak 322 ziren, horien artean 214 aktiboak ziren eta 108 inaktiboak ziren. 214 pertsona aktiboetatik 186 lanean zeuden (101 gizon eta 85 emakume) eta 27 langabezian zeuden (9 gizon eta 18 emakume). 108 pertsona inaktiboetatik 40 erretiraturik zeuden, 27 ikasten zeuden eta 41 "bestelako inaktibo" gisa sailkaturik zeuden.\n2009an Haimps udalerrian 200 unitate fiskal zeuden, 461 pertsonek osaturik. Pertsona bakoitzeko diru-sarrera fiskalaren mediana urteko 14.503 euro zen.\n2007an zeuden 7 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Haimps udalerrian 31 nekazaritza-ustiategi zeuden, 1.224 hektarea erabiltzen.\nBNF: 15249049j (data)


PPT - I. ATALBURUA XEDEA, KONTZEPTUA ETA PRINTZIPIO OROKORRAK PowerPoint Presentation - ID:185337\nI. ATALBURUA XEDEA, KONTZEPTUA ETA PRINTZIPIO OROKORRAK - PowerPoint PPT Presentation\nI. ATALBURUA XEDEA, KONTZEPTUA ETA PRINTZIPIO OROKORRAK PowerPoint Presentation\n<iframe src="https://www.slideserve.com/embed/185337" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px;margin-bottom:5px;max-width: 100%;" allowfullscreen webkitallowfullscreen mozallowfullscreen> </iframe>\nI. ATALBURUA XEDEA, KONTZEPTUA ETA PRINTZIPIO OROKORRAK. 1. atala. – Xedea eta eremua. Dekretu honen xedea da ikasleen hezkuntza-premia bereziei eskolaren eremuan erantzuna ematea , Euskal Autonomia Erkidegoko unibertsitateaz kanpoko ikastetxeetan.\nA Eremua: Talde kohesio dinamiken tipologia - . b06 basauri-galdakao berritzegunea el programa ca/ac (“cooperar para\n2. ikasgaia Lan zuzenbidearen Iturri arautzaileak - . 0.- aurkezpena : zuzenbidearen iturrien kontzeptua eta zerrenda.\nAhozkoa ez den komunikazioa gelan - . mikel ibarrola jonathan liste. 1-irakasleen ikuspegiak :. 1.1- itxura fisikoa .\nADIMEN EMOZIONALA 1990an erabili zen lehenengoz kontzeptua - Psikologoak. adimen emozionala 1990an erabili zen lehenengoz\nOdola ematea - . zer da odola. odola (aitzineuskara zaharrez: *dol ⇒ *do-dol ) aparatu kardiobaskularrean zehar\nPublizitatearen funtzio orokorrak azaldu - . ekonomikoa : kontsumoa sustatzea du helburu . ordezkatzekoa : benetako\n2. ikasgaia Lan zuzenbidearen Iturri arautzaileak - 0.- aurkezpena : zuzenbidearen iturrien kontzeptua eta zerrenda.\nCAMPUS-aren HELBURU OROKORRAK •Kirol hastapenatik abiatuz futbol - Konpetenzia garatu. • euskararen erabilpena\nGurasoen hasierako ebaluaketa 2009-2010 Ikasturtearen txotena orokorra - . galtzagorri elkartea 2010ko ekainaren 20a.\nProfessionaalisuus ja lääkärin ammatillinen autonomia - . amos pasternack 05.05.2007.\nVI. MINTEGIA GIZA ESKUBIDEETAN OINARRITUTAKO HEZKUNTZA HEZITZEILEENTZAT - 2010eko otsailaren 26a eta martxoren 12a\nEstresari erantzuna - . maniega dk. kontzeptua -lesio larri baten ondoren, martxan jartzen diren aldaketa metabolikoak.\n1. Gaia: KONTZEPTU OROKORRAK. 1.1.-Ebaluaketaren historia 1.1.1.-Tyler aurreko garaia - 1.1.2.-tyleren garaia\nEuskal musika tresnak - . hona hemen batzuk. txalaparta.\nHEZKUNTZA - . 2007ko aurrekontua. 2007ko aurrekontua. ikastetxeak haurreskola 1.768.002 €. ikastetxeetako gastu\nTERMODINAMIKA I: KONTZEPTU OROKORRAK LEHEN PRINTZIPIOA - . sistema termodinamikoa zer den jakin. termodinamikaren “zero\nAutonomia Foundation Hungary autonomia.hu - Autonomia foundation hungary www.autonomia.hu. main activities grant making\nI. ATALBURUA XEDEA, KONTZEPTUA ETA PRINTZIPIO OROKORRAK - . 1. atala. – xedea eta eremua. dekretu honen xedea da\nIPv6 DIDAKTIKOTZEA - . 3. konfigurazio aurreratua. 3. konfigurazio aurreratua. 3. konfigurazio aurreratua. honaino ipv6ri\n1. atala.– Xedea eta eremua. Dekretu honen xedea da ikasleen hezkuntza-premia bereziei eskolaren eremuan erantzuna ematea, Euskal Autonomia Erkidegoko unibertsitateaz kanpoko ikastetxeetan.\n2. atala.– Hezkuntza-premia berezien kontzeptua. Dekretu honen eraginetarako hezkuntza-premia bereziak izango dituzte eskolatze-aldi osoan edo epealdi batean hainbat lagungarri eta arreta berezi behar dituzten ikasleek, urritasun fisikoak, psikikoak edo sentimenekoak dituztelako, portaeran desoreka larriak adierazten dituztelako, edo gizarte edo kultura-egoera kaltetua dutelako; hezkuntza-premia bereziak izango dituzte, halaber, adimen-gaitasun handiko ikasleek, horiek ere arreta bereziak behar dituzte eta.\n3. atala.– Hezkuntza-premia bereziei erantzuna emateko printzipioak. Eskola-eremuan, hezkuntza-premia berezien erantzunaren printzipioak izango dira normalizazioa eta eskolan integratzea, jatorrizko ezberdintasunak konpentsatzeko heziketa, legezko ordezkarien partehartzea dagozkien erabakietan eta, hala egokituz gero, baita interesatuena ere, eta erakundeen arteko lankidetza.\nII. ATALBURUA XEDAPEN OROKORRAK 4. atala.– Antzematea. 1.– Hezkuntza-premia bereziak antzemateko eta baloratzeko kualifikazio anitzetako adituez osatutako taldeak izango dira. Horien izena talde multiprofesionala da eta Euskal Eskola Publikoari buruzko Legearen 26. atalean adierazten diren hezkuntzarako laguntza zerbitzuetan sartuta egongo dira.\n2.– Hezkuntzako administrazioasaiatuko da hezkuntza-premia bereziak dituzten ikasleakahalik eta azkarren, txiki-txikitatik, antzematen, baloratzen eta ikasle horiei arreta eskaintzen. Horretarako, Hezkuntza, Unibertsitate eta Ikerketa Saileko zerbitzu arduradunen bitartez harremanetan jarri beharko du foru aldundietako Gizarte Ongizateko eta Osasun Saileko zerbitzu arduradunekin.\n3.– Hezkuntza-premia bereziak eskolatze aurretik antzeman ez badira taldeko tutoreak egindako hasierako ebaluazioa izango da abiapuntua. Horretarako, gainerako irakasleen, hezkuntza bereziko irakaslearen, irakasle aholkulariaren eta orientatzailearenlankidetza izango du. Dagokion talde multiprofesionalak ere aholku-lanak beteko ditu kasu guztietan.\n4.– Nolanahi ere, talde multiprofesionalak dagokion eskolatze-proposamena egingo du eta ikasleen hezkuntza- premia bereziei dagokienez jarduteko plana ezarriko du, baita lagungarri eta baliabide osagarrien zehaztapena ere, ondoko ataletan xedatzen denaren arabera.\n5. atala.– Diagnosia eta ebaluazio psikopedagogikoa. 1.– Talde multiprofesionalak diagnosia eta ebaluazio psikopedagogikoa egingo ditu, ikastetxeak eskatuta. Diagnosia egiterakoan hezkuntza-premia bereziak dituzten ikasleen legezko ordezkariek baimena eman behar dute, baita ikasleak berak ere horretarako adina baldin badute.\n2.– Diagnostiko psikopedagogikoaegiteko norberaren ebaluazioa egin behar da eta kontuan eduki behar da ikaslearen egoera pertsonalaeskolaren ingurunean eta familian. Diagnosia izango da eskolaratzeko proposamen zehatza egiteko oinarria.\n3.– Diagnostikoa egin eta hortik ateratzen den informazioa inizialak eta kode bereziak erabilita adieraziko da, Hezkuntza, Unibertsitate eta Ikerketa Sailak xedatu dezakeenaren arabera.\n4.– Ebaluaziopsikopedagogikoa da irakaskuntza eta ikaskuntzaprozesuan parte hartzen duten elementuanitzi buruzko informazio garrantzitsua biltzen, aztertzen eta baloratzen dituen prozesua. Horrekin nortasunaren edota ikasketaren garapenean desorekak dituen edo izan ditzakeen ikaslearen hezkuntza-premia bereziak antzematendira eta erabakiak oinarritu eta zehaztu egiten dira curriculum-proposamenari buruz eta ikasleak gaitasunak garatzeko behar izan ditzaketen laguntza-motei buruz.\n5.– Ebaluazio psikopedagogikoa curriculumarenebaluazioan eta ikasleairakaslearekin, ikasgelakolagunekin, ikastetxean eta familiannolakonpontzenden ikusita egingo da.\n6. atala.– Informazioaren xedea eta tratamendua. 1.– Datu pertsonalen tratamendu automatizatua arautzeko urriaren 29ko 5/1992 Lege Organikoaren arabera, ikasleen hezkuntza-premia bereziei buruzko artxibategietan gordeta dagoen informazioa babestuta egon behar du, lanagatik behar duten adituek bakarrik eskuratu ahal izan dezaten, ez beste inork. Nolanahi ere, babesaren eta isilpekotasunaren erantzukizuna ikastetxeko zuzendaritzarena, partehartzearen arduradunena eta jakinaren gainean dauden guztienaizango da.\n2.– Beren kargua dela eta diagnostikoaren edukia eta ebaluazio psikopedagogikoarentxostena ezagutu beharra duten adituek isiltasuna ziurtatu behar dute. Informazio hori gordetzeko eta zaintzeko erantzukizuna ikaslearen espedientea jasota daukan administrazio-unitatearena izango da.\n3.– Administraziorakoinformazioa beharrezko baliabideak emateko izango da eta irakasleentzako informazioa dagokion curriculumarenegokitzapenak egiteko\n4.– Informazioamoduulergarrianemango zaie legezko ordezkariei eta, ahal denean, ikasleari berari, erabilgarria izan dadin ikasleak eta familiak berak hezkuntza- prozesuan partehartze aktiboa izan dezaten.\nIII. ATALBURUA HEZKUNTZA-ARRETA DERRIGORREZKO ETAPETAN\n7. atala.– Matrikulazioa eta eskolatzea. 1.– Hezkuntza-administrazioak ziurtatuko du hezkuntza-premia bereziak dituzten ikasleen eskolatzea diru publikoarekin mantentzen diren ikastetxeetan, ikasle horien behar espezifikoetarako baldintza egokietan, ahalik eta murrizketa gutxien ezartzen dituen ingurunean eta etxetik ahalik eta hurbilen. Ahal denean, behintzat, gela arruntetaneskolatuko dira ikasle guztiak, eta behar-beharrezko denean baino ez ikastetxe arruntetako heziketa bereziko geletan edo gela egonkorretan.Ezinbestekoizan dadinean, heziketa bereziko ikastetxeetan emango zaie heziketa ikasle horiei.\n2.– Horretarako, hezkuntza-administrazioak ikasle horiek eskolatzeko irizpideak ezarriko ditu Haur Hezkuntzako, Lehen Hezkuntzako eta Derrigorrezko Bigarren Hezkuntzako maila eta etapetan. Lehentasuna aitortuko zaie diru publikoarekin mantendutako ikastetxeetan onartuak izateko, premia espezifikoetarako baliabide egokiak baldin badituzte edo talde multiprofesionalak egindako eta hezkuntza-administrazioak onartutako proposamenean baliabide horiek sartzen badira. Nolanahi ere, banaketa orekatua izango da ikasleen kopurua eta gorabehera bereziak kontuan hartuta.\n3.– Edozein eratara, hezkuntzako lurralde-ordezkaritzako dagokion unitateak esleitutako ikastetxea familiak eskatutakoarekin bat ez badator, aurretik entzu egin beharko zaie ikaslearen legezko ordezkariei, dagokion administrazioko organoan aurkeztu daitezkeen erreklamazioak edo errekurtsoak kaltetu gabe.\n4.– Diru publikoarekin mantentzen diren ikastetxe guztiek nahitaez onartu beharko dituzte hezkuntza-premia bereziak dituzten ikasleak, Hezkuntza, Unibertsitate eta Ikerketa Sailak eskolatzeko adierazten dituen irizpideen arabera. Ikaslearentzako ikasketa-proiektuak hezkuntza-premia bereziak dituzten ikasleekin jarduteko bete behar diren arauakezarriko ditu, dekretu honetan araututakorekin bat etorrita. Horrekin batera, ikastetxean eskolatuta dauden hezkuntza-premia bereziko mota ezberdineko ikasleek behar dituzten neurri bereizgarriak jasoko ditu ikasketa-proiektuak.\n*5.– Hezkuntza-premia bereziak dituzten ikasleen eskolatzea Haur Hezkuntzan legeak etapa horretarako oro har ezartzen dituen adinetan hasi eta amaituko da. Salbuespen gisa, Pedagogi Berrikuntzarako Zuzendaritzak baimendu ahal izango du urtebete gehiagoz egotea behar duten ikasleentzako. Aurretik, ikaslea matrikulatuta dagoen ikastetxeko talde multiprofesionalak txostena egin beharko du eta beharrezkoa izango da legezko ordezkariak ados egotea eta hezkuntzako ikuskaritzak ontzat ematea.\n6.– Hezkuntza-premia bereziak dituzten ikasleen eskolatzea Lehen Hezkuntzan legeak etapa horretarako oro har ezartzen dituen adinetan hasi eta amaituko da. Hori dela eta, kontuan eduki beharko da Euskal Herriko Autonomi Elkarterako Haur Hezkuntzako curriculuma ezartzen duen abuztuaren 11ko 237/1992 Dekretuaren (EHAA, 1992-08-27) 14. atalean ezarritakoa. Salbuespen gisa, Pedagogi Berrikuntzarako Zuzendaritzak baimendu ahal izango du urtebete gehiagoz egotea etapa horretan, Haur Hezkuntzako eskolatzea zabaldu ahal izateaz gain. Aurretik, ikaslea matrikulatuta dagoen ikastetxeko talde multiprofesionalak txostena egin beharko du eta beharrezkoa izango da legezko ordezkariak ados egotea eta hezkuntzako ikuskaritzak ontzat ematea.\n7.– Derrigorrezko Bigarren Hezkuntzan kontuan izan beharko da etapa horretarako ezarritako arautegi orokorra. Hezkuntza-premia bereziak dituzten ikasleak Derrigorrezko Bigarren Hezkuntzan sartuko dira Lehen Hezkuntza bukatu ondoren, hamabi urte betetzen dituzten urte naturalean, dekretu honetan azaldutako salbuespenak salbuespen. Hori dela eta, ikasle horien hezkuntza-prozesuan kontuan eduki beharko dira Euskal Autonomi Elkarterako Derrigorrezko Bigarren Hezkuntzaren curriculuma ezartzeari buruzko ekainaren 21eko 213/1994 Dekretuan ezarritakoa.\n8.– Hezkuntza-premia bereziak ezgaitasun baten ondorioz dituen ikasleak 16 urteakbeteak baditu eta irakasle-taldearen ustez Bigarren Hezkuntzako graduatu titulua eskuratzea ezinezkoa baldin badu, laneratzeko gaitasuna emango dion prestakuntza egokitua egitera pasako da. Prestakuntza egokitua hogei urte bete arte luzatu ahal izango da.\n8. atala.– Norbanakoari egokitutako curriculuma. 1.– Curriculuma Norbanakoari Egokitzea curriculumeko elementuetan (helburuetan, edukietan, ebaluatzeko irizpideetan, metodologian, antolaketan) beharrezko aldaketa guztiak egitea da, ikasle batek eskolaketa osoan modu iragankorrean edo iraunkorrean izan ditzakeen hezkuntza-premia bereziei erantzuteko.\n2.– Ikastetxeek curriculumaren egokitzapenak proposatu beharko dituzte dekretu honetako 2. atalean adierazten diren hezkuntza-premia bereziak dituzten ikasleentzat, baina beti ere egokitzapen horiek ikastetxeko pedagogi autonomia gainditzen dutenean. Hezkuntza, Unibertsitate eta Ikerketa Sailak onartu beharko ditu proposatutako egokitzapenak.\n3.– Ikasturte bakoitzaren amaieran, Hezkuntza Sistemaren Antolamendu Orokorrerako Legearen 36.4. atalean zehazten dena oinarri hartuta, hezkuntza-premia bereziak dituen ikasle bakoitzak lortutako emaitzakebaluatuko dira, *hasierako baloraziotik abiatuta proposatutako helburuen arabera. Ebaluazio horrek jarduteko plana emaitzen arabera aldatzeko aukera emango du.\n*****4.– Curriculumaren egokitzapen guztien xedea izango da ikasleak curriculumean ezarritako gaitasun orokorrak eskuratzea, dituen aukeren arabera eta ahalik eta gehien integratuta dagokion taldean. Xede horiek lortzen dituzten ikasleek dagokien titulu akademikoa eskuratuko dute; lortzen ez dituztenek prestakuntza egokitua egin ahal izango dute laneratu ahal izateko kualifikazioa lortzeko.\n5.– Hezkuntza, Unibertsitate eta Ikerketa sailburuak zehaztuko du, agindu baten bidez, noren eskumena den curriculumaren egokitzapena eta horiek lantzeko, garatzeko eta ebaluatzeko jardunbidea ezarriko du.\n9. atala.– Baliabide materialen hornidura. 1.– Hezkuntza, Unibertsitate eta Ikerketa Sailakdiru publikoarekin mantentzen diren ikastetxeetan eskolarizatutako hezkuntza-premia bereziak dituzten ikasleei hornituko die bere aurrekontu-erabilgaitasunen barruan, behar espezifikoei arreta eskaintzeko baliabide eta neurri materialekin.\n2.– Eskola-bilgune guztietan behar adina ikastetxe egongo da ezgaitasun motoreak direla eta hezkuntza-premia bereziak dituzten ikasleak eskolatu ahal izateko, dekretu honetako 7.1. atalean aurreikusitako baldintzetan. Eragin horietarako, Hezkuntza Sailak plan bat garatuko du pixkanaka-pixkanaka eraikuntza eta hirigintza-oztopoak ezabatzeko. Horretarako, hitzarmenak izenpetuko ditu, hala egokituz gero, toki-korporazioekin. Nolanahi ere, ikasleei ziurtatuko zaie derrigorrezko etapetan eraikuntza-oztoporik gabeko ikastetxeetan eskolatzea, etxetik ahalik eta hurbilen.\n3.– Eskola-bilguneko edo, hala egokituz gero, Euskal Eskola Publikoari buruzko Legearen 26.4. atalean adierazten diren jardun-eremu zabalagoko zein murritzagoko ikastetxeetarakolaguntza zerbitzuekbeharrezko laguntza teknikoa emango diete hezkuntza-premia bereziak dituzten ikasleak eskolatzen dituzten ikastetxeei.Horretarako, ikastetxeek ez dauzkaten baliabideak eta hezkuntzako material egokitua jarriko dituzte ikastetxeen esku, premien arabera.\n10. atala.– Giza baliabideak ikastetxe publikoetan. 1.– Hezkuntza, Unibertsitate eta Ikerketa Sailak ziurtatuko du irakasle aholkulariaren arreta Haur Hezkuntzako eta Lehen Hezkuntzako ikastetxeetan eta irakasle orientatzailearen arreta Bigarren Hezkuntzako ikastetxeetan, ikasleen aniztasunari hezkuntza-erantzun egokia emateko. Horretarako, irakasle horien baldintzak eta eginkizunak ezarriko ditu.\n2.– Hezkuntza bereziko irakasle espezifikoez gain (Pedagogia Terapeutikoko espezializazioa eta Entzumena eta Hizkuntzako espezializazioa) Hezkuntza, Unibertsitate eta Ikerketa Sailak behar adina irakasle izango ditu hezkuntza-premia bereziak dituzten ikasleei laguntzeko, Hezkuntza Sailak berak ezarritako baldintzekin eta betebeharrekin.\n11. atala.– Baliabide espezifikoak itunpeko ikastetxeetan. Hezkuntza, Unibertsitate eta Ikerketa Sailak beharrezkoak diren administrazio-xedapenak garatuko ditu, hezkuntza-premia bereziak dituzten ikasleei arreta eman ahal izateko baliabide espezifikoen hornidura zehazteko, itunpeko ikastetxeetan.\n12. atala.– Irakasleen prestakuntza. Irakasleak prestatzeko planetan aniztasunaren tratamendurako moduluak, curriculumaren egokitzapenak eta hezkuntza sendotzeko neurriak sartuko dira. Horrekin batera, prestakuntzarako behar adina jarduera sartuko dira hezkuntza-premia bereziei eta hezkuntza-premien talde anitzi erantzuteari dagokienez, irakasleak prestatzeko eskaintzan eta aholkularitzako ekintzetan. Matrikulatzeko lehentasuna izango dute horrelako ikasleei arreta eskaini behar dieten irakasleek.\n13. atala.– Gurasoen eta ikasleen partehartzea. 1.– Hezkuntza-administrazioak legezko ordezkarien partehartzea sustatuko du eta, hala egokituz gero, ikasleena ere bai, eskolatzeari dagozkion erabakietan eta premia espezifikoei erantzuteari buruzko erabakietan.\n2.– Horretarako, Hezkuntza, Unibertsitate eta Ikerketa Saileko zerbitzuek informazioa eta aholkularitza emango dizkiete interesatueiikastetxea hautatzeko aukerei dagokienez. Erabakiak hartzeko legezko ordezkariek ikaslearen gizarteko ingurune hurbilari buruzko hasierako ebaluazioko eta hezkuntza-sistemak eskaintzen dituen aukerei buruzko datuak izango dituzte.\n3.– Hezkuntza, Unibertsitate eta Ikerketa Sailak familia/eskola programen garapena sustatuko du, komunikazioa, informazio-trukaketa, tekniketan eta laguntza-prozesuetan gaitzea, eta hezkuntza-premia bereziak dituzten seme-alabak hezitzeko lanetan laguntza errazteko asmoarekin.\n4.– Hezkuntza-administrazioak hezkuntza-premia bereziak dituzten ikasleei emandako erantzunerako jarraipen-batzordeen sorrera sustatuko du, arau bidez zehazten den moduan. Horretarako, guraso elkarteen federazioen eta hezkuntzan lan egiten duten erakundeen partehartzea izango du. Batzorde horien xedea izango da eskolatzeko adinean dauden haurren eta gazteen premia berezien erantzunean zerikusia duten gizarteko sektoreen proposamenak biltzea.\n14. atala.– Erakundeen arteko lankidetza. Hezkuntza, Unibertsitate eta Ikerketa Sailak egoki iritzi dituen hitzarmenak izenpetu ahal izango ditu foru aldundiekin eta toki-korporazioekin, eta bai irabazi asmorik gabeko entitate pribatuekin eta erakundeekin ere, Euskal Autonomia Erkidegoko hezkuntza-premia bereziak dituzten ikasleei erantzun egokiagoa emateko xedearekin, edozein motatako hezkuntza-premia berezi antzemateko, diagnostikatzeko eta arreta eskaintzeko lankidetzan jardunda.\nIV. ATALBURUA DERRIGORREZKOAREN ONDOKO HEZKUNTZA, GOIMAILAKO LANBIDE HEZIKETA, ERREGIMEN BEREZIKO IRAKASKUNTZAK ETA HELDUEN HEZKUNTZA\nV. ATALBURUA MOTA ANITZEKO HEZKUNTZA-PREMIA BEREZIEI ERANTZUTEA\n18. atala.– Buru-urritasunen edo garapenaren nahaste orokorren ondorioz hezkuntza-premia berezi iraunkorrak dituzten ikasleak.\n1.– Buru-urritasunen edo garapenaren nahaste orokorren ondorioz hezkuntza-premia bereziak dituzten ikasleei ikastetxe eta ikasgela arruntetan emango zaie hezkuntza-erantzuna, ahal dela behintzat. Horretarako, erabilgarri dauden bitartekoez eta baliabideez baliatuko dira eta beharrezkoak diren curriculumaren egokitzapenak egingo dira.\n2.– Hala ere, ezgaitasun psikiko larriak eta iraunkorrak dituzten ikasleek ikasgela egonkorretanjaso ahal izango dute arreta, ikastetxean bertan, etengabeko laguntza egokitua eta curriculum arruntarekin bateragarria ez den curriculum egokituabeharrezkoak baldin badituzte.Ikasgela egonkorrek premia bereziei erantzun ahal izateko baliabide materialak eta giza baliabideak izango dituzte. Dena dela, horrek ez du kaltetuko ikastetxeko dinamika orokorrean sartzeko aukera.\n3.– Hezkuntza-premia bereziak buru-urritasunen edo garapenaren nahaste orokorren ondorioz dituzten ikasleak eskolatzeko Hezkuntza Bereziko ikastetxe espezifikoak bakar-bakarrik egoera larrietan proposatuko dira, taldemultiprofesionalek egindako ebaluazioaren eta orientazioaren arabera; hau da, ikaslearen hezkuntza-premiak giza laguntza eta laguntza material espezializatuak eta trinkoak behar dituenean, curriculum arruntarekin bateragarriak ez diren curriculum-egokitzapenez gain, eta horrek ez duenean murriztapen gutxiagoko ingurune baterako aukerarik ematen.\n19. atala.– Gorreriaren eta entzumen-urritasunaren ondorioz hezkuntza-premia bereziak dituzten ikasleak.


goiztiri euskaltegia: 2015/10\nAskotan esan izan ohi da euskaraz ez dagoela iraintzeko hitzik eta ez dugula euskaraz iraintzen. Hala ote da?\nZuzeu albistariak Joseba Aurkerenak egindako lana hartu eta zerrenda hauxe argitaratu du euren webgunean:\nKlasikoak, hau da, betidanik oso entzute handikoak izan direnak eta beste multzoetan sar ez daitezkeenak: babo, alen, ergel, kirten, lerdo, lelo, ziztrin, alproja.\nSexua, soilik, aipatzen dutenak: alu, zakil, potroso, zakilote, buztantxo, zakiltxo, zakilpistola, pittitto, pitilin, pitilintxo, pito, txilibito, koxkabilo…\nAnimaliak eta sexua nahasten dituztenak: potrozorri, zerripotro, zerripotroso, zerribuztan, astobuztan, astazakil, astapotro, astotranka…\nAnimaliak, soilik, aipatzen dituztenak: asto, astama, zerri, zerrama, urde, urdanga, mando, zakur, putre, bixigu, mozolo, azeri, otso, pizti…\nAnimalien gorputz-atal bat aipatzen dutenak: xoxoburu, txoriburu, katabegi, oilarbuztan, oilarmoko, sugemihi, txoribuztan…\nLandareen berri ematen digutenak: arbilore, artaburu, azaburu, azaosto…\nKoloreren bat aipatzen dutenak: zuri, beltz, gorri, gogourdin, hezurbeltz, mihizuri, suegorri, atorzuri, txapelzuri, hankagorri…\nAdjektibo hutsak direnak: zikin baldar, zarpail, faltsu, trakets, maltzur, gaizto, zital, mozkorti, mozkor, ihar, Potolo, gizen, gezurti, zaztar, zatar…\nIzenak eta adjektiboak lotzen dituztenak: muturzikin, burugogor, buruhaundi, kaxkamotz, kaxkazuri, sudurluze, ahobeltz, ahobero…\nAurrean, trinkotasuna azaltzeko, mari-aurrizki daramatenak: mariapain, marilerdako, maritxoro, maribideetako, maribihurri…\nAurrean, trinkotasuna azaltzeko, beti- aurrizkia daramatenak: Betigaizto, betizital, betini, betikontra, betilerdo, betikaka, betizikin…\nAurrean, maila ematen ez duela adierazteko, sasi- aurrizkia daramatenak: sasimaistra, sasimaisu, sasigizon, sasiapaiz, sasimutil…\nAkats fisikoen berri ematen dutenak: besomotz, entzungor, begibakar, antipar, ipurdifrontoi, ipurdipandero, bularmarmita, mingainluze…\nIrain politikoak: frantximant, frantseskume, piperpotero, hedezuri, txapeloker, sardinzahar, mendizorri, eltzetxo, trenak ekarritako…\nBestelakoak, hau da, aurreko multzoetan sartzen ez direnak: segapoto, arrastelu, gizajopastel, kaxkoi, gizontxaperu, txorimalo, erretxin…\nZein dituzue gustuko? Zein erabiltzen dituzue?\nAbestiak lantzen ikasleekin\nBeasaingo goizeko taldeko ikasleek ikasturtean zehar lantzeko euskal abestiak hautatu dituzte. Hilabete bakoitzean kanta bat landuko dute eta urrian Sorotan Bele taldearen 'Arratsalde honetan' abestiaren txanda dugu.\nGustuko al duzue abestia?\nEuskaltegiko taldeak ezagutzen\nHil honetan hasi dugu 15/16 ikasturtea eta taldeak martxan daude beraz. Ikaskide batzuek jada ezagutzen dute elkar, aurreko ikasturtean ere elkarrekin ibili zirelako, eta beste batzuk orain ari dira elkarren berri izaten. Zeuek ere beste taldeen berri izan dezazuen, hemen argazkiak argitaratuko ditugu pixkanaka. Hona hemen iritsi diren lehen irudiak.\nTalde jatorrak ditugu, ezta?\n'Gaur, euskara praktikatu. Bihar, euskaraz bizi' jardunaldia Bilbon\n'Gaur, euskara praktikatu. Bihar, euskaraz bizi' jardunaldia izango da azaroaren 13an, Bilboko Ondare aretoan, AEKren Praktikatu zerbitzuak antolatuta. Hauxe da egitaraua:\n09:30. Harrera eta ongietorria\n10:00. Nor izan, nola egin, hala eragin. Lorea Agirre Dorronsoro.\n10:30. Euskaldun baten hizkuntza-bidaia. Karmelo Ayesta Sagarduy\n11:00. Transitoak. Lutxo Egia del Rio.\n12:00. Mahai-ingurua hizlariekin.\nJardunaldia irekia eta doakoa da baina parte hartzeko izena eman behar da. Horretarako epea azaroaren 10ean amaituko da. Animatu!\nBi hitzordu garrantzitsu daude larunbatean, urriaren 24an, eta AEK-k sostengua adierazi nahi die bi ekimen horiei.\nBatetik, Deiadar manifestazioa. Baionan egingo da, Euskal Konfederazioak eta Batera plataformak antolatuta, Euskara hizkuntza ofiziala! Euskal Herri elkargoa! lelopean. Kontseiluko zuzendaritzak euskaraz bizi nahi duten herritar guztiei bertan parte har dezaten gonbita luzatu die. Manifestazioa 17:00etan abiatuko da Xaho kaitik.\nBestetik, Alternatiben Herria. Egun osoko ekitaldia izango da Bilbon, egungo eredu soziala gainditu eta Euskal Herria justua, solidarioa eta desiragarria egiteko alternatibak badirela erakusteko.\nLeire Narbaiza euskaltegiko irakaslea da eta euskaltegien egoerari buruzko hausnarketa egin du:\nAdos al zaudete berarekin? Zer iruditzen zaizue? Eman zuen iritzia!\nErrigoraren kanpaina aurkeztu dugu Goierrin\nErrigora egitasmoaren laugarren kanpaina martxan izango da bihartik aurrera eta Goierriko arduradunok aurkezpena egin dugu Ordizian. Nafarroako Erriberako nekazaritza eta euskalgintza sustatzeko asmoz sortu zen Errigora 2012an eta urterik urtera harrera hobea izan du. Laugarren kanpaina da aurtengoa; lehengo kontsumitzaileak mantendu eta berriak erakartzea dute helburu eta baita guztiak euskalgintzara gerturatzea ere.\nUdazkeneko kanpainan azpiko irudian ikusten diren produktuz betetako kaxa eskuratu ahalko da, 50 eurotan. Diru horren zati bat Nafarroako Erriberako hiru proiektutara bideratuko da.\nAEKren Ordiziako eta Beasaingo euskaltegietan ere eska dezakezue produktuz betetako kaxa azaroaren 8ra arte.\nErrigora txostena15/16 from Goiztiri AEK euskaltegia\nNafarroako uzta, euskarari puzka! Erosi eta lagundu Nafarroako Erriberako nekazari eta euskalgintzari!\n'Amama' filma asteburuan estreinatuko da\nAsier Altunak zuzendutako 'Amama' filma egunotan estreinatuko da zineetan. Goierrin ere izango da ikusteko aukera, Beasainen. Azpian duzue filmaren trailerra:\nAMAMA_TRAILER from txintxua on Vimeo.\nErrigoraren saskia datorren astetik aurrera eska daiteke\nBadator Errigora! Urriaren 21etik azaroaren 8ra eskatu ahalko da Nafarroa hegoaldeko produktuz osatutako saskia. Kalitate bikaineko produktuak dira, bertan ekoiztuak eta nekazarien lana aitortzen dutenak. Hori guztia 50 euroren truk.\nErrigora ekimenaren helburua Nafarroa hegoaldeko nekazaritzari zein euskalgintzari bultzada ematea da. Horretarako, merkatuko prezio berean saltzen da baina %25 euskarari bideratzen zaio, herritar askoren lan boluntarioari esker. Aurtengoan, 3 proiektu zehatzetara bideratuko da diruaren zati hori:\nLodosako ibaialde eta Vianako Erentzun ikastola. Bizirauteko ezinbestekoa duten elkartasun ekonomikoa indartzeko.\nErriberako AEK. Egoera ekonomikoa arintzeko, beka fondoa handitu eta zabaltzeko eta sustapen kanpaina garatzeko.\nD eredua Nafarroa osora zabaltzea helburu duen ekimenetara.\nGogoratu gure Ordiziako eta Beasaingo euskaltegietan egin dezakezuela eskaera. Egin eskaera!\nHilabete honetako galdera: Zer herritan eta zer kaletan dauzkagu Goiztiri AEK-kook euskaltegiak?\nSaria: Kalakan eta Oreka Tx taldeek azaroaren 13an, 22:30ean, Beasaingo Usurbe antzokian egingo duten kontzerturako bi sarrera.\nNeguko barnetegiak AEKn\nAEK-k hilabeteko ikastaroak eskaintzen ditu euskara lantzeko Foruko barnetegian, Bizkaian. Maila guztietako eskaintza dago, gainera.\nData: urriaren 26tik azaroaren 20ra.\nIzena emateko azken eguna: urriak 24.\nIzena ematea/informazioa: 946 25 35 96/ 648 250 172 // gernika@aek.eus\n94 625 35 96 - 648 250 172 //\nEuskarazko oinarrizko hiztegia\nAste honetan hasi dugu ikasturte berria eta ikasleentzako tresna egokia da AEKren oinarrizko hiztegia. Honetaz gain, mugikorreko aplikazioa jaitsi dezakezu eta bertan kontsultatu.\nOinarrizko hiztegia from Goiztiri AEK euskaltegia\n'Euskaraz bizi nahi dut' film labur sarituak\nUrteroko legez aurten ere 'Euskaraz bizi nahi dut' film laburren lehiaketa antolatu du Kontseiluak, Donostiako Zinemaldiaren laguntzarekin. Epaimahaiak bere lana egin du eta baditugu sarituak:\nSemeak (profesionalen ataleko 1. saria) from Euskaraz bizi nahi dut on Vimeo.\nLasterketa (profesionalen ataleko 2. saria) from Euskaraz bizi nahi dut on Vimeo.\nJosuneren bidaia (profesionalen ataleko 3. saria) from Euskaraz bizi nahi dut on Vimeo.\nNire eguneroko hautua (amateurren ataleko 1. saria) from Euskaraz bizi nahi dut on Vimeo.\nBalu eta balitz (amateurren ataleko 2. saria) from Euskaraz bizi nahi dut on Vimeo.\nZentzu guztietan (amateurren ataleko 3. saria) from Euskaraz bizi nahi dut on Vimeo.\nMertxe Mugika Info7 irratian\nIkasturtea hasi dugun honetan Mertxe Mugika AEKren koordinatzaile nagusiak elkarrizketa eman du Info7 irratian. Entzun elkarrizketa hemen\nDurangon eta Iruñean egin da Errigoraren aurkezpena eta larunbatean Usurbilen. Animatu eta bertaratu!\nJoaterik ez baduzu, azti ibili datozen egunetan, 2015eko udazkeneko kanpainaren berri emango dugu eta!\n'Gaur, euskara praktikatu. Bihar, euskaraz bizi' j...\nErrigoraren saskia datorren astetik aurrera eska d...


GIPUZKOAKO KOSTALDEA (hondartzak, irlak, etab.) - ARGAZKIAK\nSanta klarako irla\nSan Telmoko hondartza\n1 Asturiaga / Frailes\n7 Sta. Clara\n17 S. Telmo\n21 Siete playas\nHoria / amarillo = Hondartzak / Playas\nKostaldean, itsaslabarrak, dunak, padurak, irlak, hondartzak… bezalako paisaia interesgarriak aurki ditzakegu. Hondartzak dira agian deigarrienak, izan ere, pertsonen atseginerako erabiltzen baitira zuzenean.\nHondartzak sedimentu pilaketen ondorioz sortutako kostalde baxuak dira eta bere neurria hondarra (0,05 eta 3 arteko milimetroko diametroa) eta legarraren (5 eta 25 arteko milimetroko diametroa) baitan dago. Sedimentuek itsasertzeko uraren jardueraren eragina jasaten duten zonaldetan kokatzen dira hondartzak.\nOlatuen hedapena eteten duten fenomenoekin lotzen da hondartzen eraketa, izan ere, eten horren ondorioz batez ere erreketatik datozen kargen garraioa ekiditen da. Behin karga hori sedimentatu ostean, materialak olatuen astindua jasaten du eta hala materialak morfologia berezi bat hartzen du.\nBere eraketa artifiziala ere izan daiteke, gizakiak ingeniaritza lanak egin ostean material artifizialak sartzean. Gipuzkoako hondartza gehienak mistoak dira: hasiera batean naturalak ziren baina kai-mutur eta harri-lubetaz hobetu edo moldatu egin dira.


Balmasedako Udala - Urtarrilaren 10eko Osoko Bilkura\nUrtarrilaren 10eko Osoko Bilkura\nUrtarrilaren 10ean egin zen 2014. urte hasiberri honetako lehenengo ohiko osoko bilkura. Joseba Zorrilla alkate eta zinegotziak uko egin ondoren, Izaskun Cantera Mateos (EAJ) andreak kargua hartu zuen Hezkuntza, Euskara eta Gazteria zinegotzi gisa osoko bilkuraren lehengo puntuan. Aurretik 2013ko urriaren 30eko akta onetsi zuten.\nJarraian, EAJren aldeko botoekin eta gainerako taldeen kontrako botoekin onetsi egin zuten Udalaz gaindiko organoen ordezkaritza aldatzea. Horrela, Josebaren uko egiteak ekarri duen aldaketaren ondorioz, erreleboa proposatu zen Izaskunen eta Álvaro Parro oraingo alkatearen arduraldi eta erantzukizunetan. Hortaz, Parrok ordezkatu egingo du Joseba Udalaz gaindiko zenbait organotako ordezkari gisa, eta Canterak Parro ordezkatuko du. Bi salbuespen besterik ez da egongo: León Trucíos egoitzak berdin jarraituko du eta Canterak hartuko du Iosune Sainzen erreleboa Euskaltegiko Batzordean Euskara zinegotzi berri gisa.\nHorrez gain, onetsi egin zen, oraingo honetan EAJren eta alderdi sozialistaren aldeko botoez eta Bilduren eta CLIren kontrako botoez, zinegotzien arduraldi partzialaren aldaketa. Alkatetzan erreleboa egin ondoren, berriz ere heldu zaio legealdi hasierako egoerari, eta horrek Alfonso Zugasti eta Garbiñe Santamarina arduraldi partzialera (% 20) itzultzea eta Kepa Intxaurbek % 30eko arduraldiari uko egitea dakar.\nBildu eta CLI taldeen abstentzioarekin eta alderdi sozialistaren eta EAJren aldeko botoekin, hasiera batean onetsi zen Etxeko Laguntza Zerbitzuaren (ELZ) Udal Ordenantza.\nELZ gizarte mailako zerbitzu publikoa da, eta xedea da etxean bertan arreta zuzena, pertsonala eta etxekoa ematea euren autonomia pertsonalean mugak dituzten pertsonei eta familiei. Horrela, erraztu egiten da euren ohiko inguruan jarraitzea eta integratzea ahalik eta kalitate handienarekin. Onespen horren bidez, honako hau lortu nahi da: ELZaren onuradun izan nahi dutenei behin betiko elementu argiak, operatiboak eta euren eskubideak eta betebeharrak ulertzen lagunduko dietenak eskaintzea.\nOsoko bilkuraren lehenengo zatia amaitzeko, onetsi egin zen II Gazte Plana, Bilduren kontrako botoekin eta gainerako taldeen aldeko botoarekin.\nLegealdiaren hasieran, Gazte Plana (2004ko azaroan onetsi zen) eguneratzeko konpromisoa hartu zen. Hasiera batean, Gazteria Zerbitzuaren berezko baliabideekin egin zen, eta hainbat galdeketa egin dira udalerriko jende gaztearen ikuspuntua ezagutzeko. Datu horiekin guztiekin eta “Euskadiko III. Gazte Plana 2020ko esparru orokor”-aren laguntzarekin, egiaztatu ahal izan da Balmasedako gazteen lehenengo kezka enplegua dela. Ildo horretan, Plan honek proiektu bateratuak (adibidez, Udal Gaztedi) eta berezkoak hartuko ditu oinarri, eta CLIk eginiko ekarpen bat gaineratuko da, ekintzaileentzako guneen sarea sortzearekin loturikoa.\nEtxebizitzarekin loturiko gaietan, ahaleginduko dira Balmazer eskuragarri dagoen informazio guztia emateko espazioa izan dadin, eta ikusi da nola gara daitekeen CLIk alokairu gaztearen inguruan eginiko ekarpena. Sustatu egingo da lan koordinatua gainerako arloekin, besteak beste, honako gai hauetan: euskara, prebentzioa edo immigrazioa, eta balorazio gehien izan duten jarduerak egokitu egingo dira Planaren oinarri diren balioetara (parte-hartzea, nazioartekotasuna eta abar).\nOsoko bilkura amaitzeko, Alkatetza dekretuen eta galdera eta eskakizunen berri eman zen.